Ўзбекистон Ёзувчилар уюшмаси » Маънавий юксалиш йўлида\nАсосий Адабий танқид Маънавий юксалиш йўлида\nЎзбекистон Республикаси Президентининг “Қадимий ёзма манбаларни сақлаш, тадқиқ ва тарғиб қилиш тизимини янада такомиллаштириш чора-тадбирлари тўғрисида”ги Қарори мамлакатимиз ижтимоий-сиёсий, маънавий ва маърифий ҳаётида улкан воқеадир.\nУшбу қарор жамиятимизнинг маънавий юксалиши йўлидаги улкан қадам бўлиб, ота-боболар меросини чуқур ўрганиш, уни асраб-авайлаш, ёзув ёдгорликларига таяниб, илмий иш ярата оладиган етук мутахассислар етиштиришга қаратилган. Шулардан келиб чиққан ҳолда, мутахассис-олимларимиз олдида бир қанча муҳим ва кечиктириб бўлмас вазифалар турибди. Назаримизда, бу муҳим ишлар қуйидагилардан иборат:\nЎзбек фани, шарқшунослиги олдида турган биринчи ва пайсалга солиб бўлмас иш, бу —ўтмишдан қолган қўлёзма манбаларни сақлаш, уларни асраб-авайлаш ва келгуси авлодга бус-бутун етказишдир.\nМамлакатимиз қўлёзма фондларида минглаб қўлёзма ва тошбосма китоблар, тарихий ҳужжатлар сақланмоқда. Қўлёзма манбаларни ўқиб-ўрганишни бироз кечиктириш мумкиндир. Лекин уларни асрашга бепарво қараб бўлмайди. Чунки бу мерос фақат бизники эмас, у биздан кейингиларга ҳам тегишли, ундан келажак авлод ҳам баҳраманд бўлмоғи керак. Оталар меросига эътибор, қўлёзмаларга бўлган ҳурмат уларни асраб-авайлашдан бошланади.\nЎтмиш ёзма мероси орасида йирик қўлёзма китобларгина эмас, қўлёзма манбанинг кичик узиндиси сақланган бўлса ҳам қадрли. Оригинал манба ҳар нарсадан устун туради.\nЁзма ёдгорликларни сақлаш тўғрисида сўз кетганда тарихий обидалар, археологик ёдгорликлар, эпиграфик матнларни ҳам унутмаслигимиз лозим. Мамлакатимизнинг турли ҳудудларида ўрта асрлардан қолган ёзувли қабртошлар, кўҳна саройларнинг девор ва пештоқларидаги битиглар, қояларга туширилган эски чизмалар бор.\nБуларнинг катта бир қисми ҳали ўрганилганича йўқ. Устига-устак чекка ҳудудлардаги эпиграфика қаровсиз аҳволда, хавотирга солаётгани — улар йилдан-йил нураб бормоқда. Ушбу қабртошлар ўрганиш тугул, афсуски, ҳатто рўйхатга ҳам олинган эмас. Оталар меросини тадқиқ этиш бўйича мутахассис олимларга юклатиладиган иккинчи муҳим иш ёзма ёдгорликларни ўқиб-ўрганиш, улар бўйича илмий тадқиқотлар яратишдан иборат.\nЎрта асрларда яратилган бадиий адабиёт намуналари, фан тарихига оид илмий асарлар, расмий ҳужжатларни бирламчи қўлёзмалардан ўқиб-ўрганиш, улар асосида илмий-тадқиқотлар яратиш ўзбек шарқшунослиги, манбашунослигининг энг муҳим вазифаси саналади. Таъкидлаш ўринлики, тарихимиз, маънавий меросимиз, фан тарихига оид нодир қўлёзма китоблар, Ўзбекистон тарихига тегишли муҳим расмий ҳужжатлар мамлакатимиз фондларидагина эмас, дунё фондларида ҳам сақланмоқда. Биз қўлёзма меросни ўрганиш деганда ана ўшаларни ҳам кўзда тутмоқдамиз. Чет элларда сақланаётган қўлёзмалар мутахассис эътиборидан четда қолмаслиги, тадқиқотчи, йўқ деганда, унинг факсимил нашрлари, фотонусхалари, электрон вариантларидан фойдаланган ҳолда тадқиқот олиб бормоғи лозим.\nЎзбек фани олдида турган муҳим ишлардан бири аждодларимизнинг исломга қадар яратган ёзма ёдгорликларини тадқиқ этишдир. Дунёнинг қай бир машҳур университети ёки шарқшунослик марказини олманг, уларда Марказий Осиё халқларининг қадимги ёзма ёдгорликларини ўрганишга эътибор катта. Жумладан, йирик шарқшунослик марказлари бўлмиш Вашингтон, Индиана, Кембриж, Истанбул, Берлин, Санкт-Петербург университетларида шарқшунослик деганда, биринчи ўринда, кўҳна ёзма ёдгорликлар тушунилади, уларда турли ёзувларда битилган обидалар жиддий ўрганилади.\nУзоққа бормайлик, яқин ўтмишда ҳам ўзбек олимлари Марказий Осиё халқларининг энг эски ёзма обидаларини, хусусан, исломдан бурунги даврларда битилган асарларни рус ёки ўарб олимларининг ишлари, уларнинг транскрипцион нашрлари ва таржималаридан олиб, ўрганар эдилар. Бу соҳада асл манба устида тадқиқот олиб борувчи мутахассисларимиз йўқ эди. Ҳозир бу тугун ҳам ўз ечимини топа бошлади. Ўзбек шарқшунослигида кўҳна суғд, қадимги туркий битигларни асл манбалардан, уларнинг қўлёзмалари ва битигтошлардан ўқиб ўрганувчи мутахассислар етишиб чиқа бошлади.\nМарказий Осиё халқларининг энг эски ёзма ёдгорликларини ўрганиш, улар устида илмий иш олиб бориш ўта жиддий масала. Бунинг ўзига яраша қийинчилиги бор: бири – манбалар ёзувининг мураккаблигида. Ўша кезлари ишлатилган ёзувлар ҳозир унутилган. Иккинчи қийинчилик – тил мураккаблигидан келиб чиқади. Кўҳна битигларнинг тили ҳозирги жонли тиллардан кескин фарқ қилади; уларнинг айримлари унутилиб, ўлик тилларга айланган. Қачонлардир кенг қўлланган, ҳозирда унутилган тил ва ёзувлардаги битигларни ўқиш ва уларни талқин қилишнинг ўзи бўлмайди. Ана шундай масъулиятли вазифани ҳал этмаклик ҳозирги замон шарқшунослигининг елкасида турибди. Ўзбекистонда, саноқли эса-да, исломга қадар қўлланилган ёзувларни ўқий оладиган, улар устида тадқиқот олиб бораётган олимларимиз бор. Эндиги иш, уларнинг билимини ёшларга етказиш, мутахассислар етиштириб, бу соҳаларда ўарб илми даражасига интилишдан иборат.\nФилология ва адабий манбашуносликнинг сўнгги йиллардаги ютуқлари, ёзма ёдгорликларнинг нашрлари, аниқланган янги материаллар, илмий хулосаларга таянган ҳолда ўзбек тили ва адабиёти тарихини қайта ёзиш вақти келди.\nЭътиборли жиҳати, энг эски туркий ёзма ёдгорликларда битиг деган сўз учрайди. Битиг сўзибити— “ёз-” феълидан ясалган бўлиб, ёзув; мактуб; китоб; ёзма ҳужжат сингари тушунчаларни англатади. Янада аниғи, битиг сўзининг қадимийлиги ёзма адабий тилнинг, туркий матн тузиш анъаналарининг нечоғли эскилигига далолат қилади.\nЮсуф Хос Ҳожиб “ёзма адабий тил”ни битиг сўз деган.\nТилшунослик тарихида “нутқ” тушунчаси ҳам фарқланган. Адиб Аҳмад Югнакий “нутқ”ни ағиз тил деб атаган: Ағиз тил безаги кўни сўз турур (Нутқнинг безаги тўғри сўздир) дея уқтиради адиб.\nЎзбек адабий тили тарихини туркий муҳитда ёзувнинг юзага келиши, матн тузиш анъаналарининг шаклланиш давридан бошлаб янгидан ёзиш мақсадга мувофиқдир.\nҚадимги туркий адабиётнинг ўзи бир олам: туркий ёзма адабиётнинг илк босқичларидан кўк турк(Урхун-Энасой, туркий рун), суғд, эски уйғур, моний, браҳми, сурёний ёзувларидаги битиглар етиб келган.\nҚадимги туркий адабиётнинг йирик адабий муҳит ва мактаблари ҳам бўлган. Жумладан, Урхун адабий муҳитида яратилган битиглар ўз мундарижаси, йўналиши, бадиий-ғоявий, эстетик жиҳатлари билан Энасой адабий муҳитида яратилган обидалардан ажралиб туради.\nЯна қадимги туркий адабиёт тангриканлик, буддизм, монийлик, насронийлик диний-фалсафий қарашлари таъсирида яратилган бўлиб, ҳар бири ўзига яраша қатламни ташкил қилади.\nМилоднинг бошлари ва илк ўрта асрларда, хусусан, исломдан бурунги даврларда Марказий Осиё халқлари билан Ҳиндистон, Хитой сингари мамлакатлар ўртасида кучли ижтимоий-сиёсий, иқтисодий ва маданий муносабатлар кечган. Она-тупроғимиз турли маданиятлар, цивилизациялар кесишган нуқтада жойлашган эди.\nАйниқса, бу ўлкаларда буддизм, монийлик, насронийлик сингари динларнинг ёйилуви Буюк ипак йўлидаги халқларнинг фалсафий қарашлари, бадиий адабиётида кескин ўзгаришларга олиб келди: Шарқ адабий алоқалари кучайди, таржима адабиёт ҳам гуллаб-яшнади. Буддизм даври адабиётида санскрит, тоҳар, суғд, хитой тилларидан қадимги туркий тилга кўплаб будда диний-фалсафий асарлари таржима қилинган эди.\nЛекин бу асарлар ҳозирги тушунчамиздаги сўзма-сўз таржималар эмас. Уларда асар мазмуни сақлангани ҳолда, туркий бадиий санъатлар, тасвир воситалари билан бойитилган. Таржимонлар ушбу ўгирмаларида туркий тилнинг сўз бойлиги, бор стилистик ва поэтик имкониятларини ишга солган. Шунга кўра, уларнинг ижод маҳсулини мустақил асарлар сифатида ҳам баҳолаш мумкин.\nБундан ташқари, Марказий Осиё халқлари тилларига Шарқ тилларидан кўплаб диний-фалсафий асарларнинг таржима қилинуви оқибатида ўша тиллардан катта бир луғат қатлами ҳам ўзлашган эди. Муҳими шундаки, ўша кезлардан қолган битигларда, таржима асарларда санскритча, тоҳарча, суғдча ва хитойча сўз ва жумлалар бор. Табиийки, мутахассис айни соҳадан ҳам хабардор бўлмоғи, ўша тилларнинг умумий назарий қоидаларини, уларнинг хусусиятларини билуви керак.\nМанбашунос ва матншунос олимларимиз олдида турган муҳим ишлардан яна бириасарларнинг илмий, илмий-танқидий, илмий-оммабоп нашрлари, илмий таржималарини яратишдир.\nИлмий тадқиқот, тарихнавислик бўлсин, тарихи ё классик адабиёт бўлсин, бари ёзма манбаларнинг илмий, илмий-танқидий, йиғма нашрларига таяниб иш кўради. Ёзма манбаларни ўрганиш, таҳлил қилиш орқали назарий хулосалар чиқарилади. Шунинг учун манбашунослик ва матншуносликни классик йўналишларнинг очқичи деса бўлади.\nУлуғ ёшдаги олимлар яхши эслайди, ўтган юзйилликнинг 60-, кейинроқ, 70 — 80-йиллари ўзбек матншунослигида қалқиш юз берди. Ўша кезлар илмий-танқидий матн яратиш ишлари анча жонланиб қолган эди. Ўзбек классик ижодкорлари асарларининг илмий-танқидий матнларини яратишга алоҳида эътибор қаратилди. Шу баҳонада, Алишер Навоийнинг “Мажолис ун-нафоис”, “Насойим ул-муҳаббат”, “Садди Искандарий”, “Назм ул-жавоҳир”, Огаҳийнинг “Таъвиз ул-ошиқин” девони ва бошқа шунинг сингари қанча-қанча асарларнинг илмий-танқидий матнлари яратилиб қолди. Негадир, илмий-танқидий ёки йиғма матн яратиш ишлари сўнгги чоғларда эътибордан четда қолаётир. Тўғри, ўша кезлари ижод қилган матншуносларнинг аксари ҳозир кекса ёшда. Лекин фанда ворислик деган нарса бор. Демак, уларнинг билимини ёшларга ўргатмоғимиз, йигит-қизлар орасидан матншуносларнинг янги авлодини етиштириб чиқармоғимиз лозим. Ўзбек матншунослиги мактабининг бурунги анъанаси узилмаслиги, сўнмаслиги керак.\nЎзбек олимлари олдида матншунослик ва манбашунослик йўналишида жиддий ишларни яратиш вазифаси турибди. Таъкидлаш жоизки, Шарқ қўлёзма манбалари ўзгача олам. Китобат санъатидан хаттот асар якунида битиб қўйган хотима(колофон)гача санъат даражасига кўтарилган. Яна бир қирраси, Шарқда китобат иши юксак санъат даражасида турган. Айниқса, матн мазмуни, тузилиши, бадиий-эстетик хусусиятлари, салоҳияти, маънавий аҳамиятига катта эътибор қаратилган.\nШарқ қўлёзма амалиётининг ўзига хослиги матн таҳририда ҳам кўзга ташланади. Бир муаллифнинг бир даврда икки хаттот томонидан кўчирилган қўлёзмалари бир-биридан фарқ қилиши мумкин: матн таҳрири бутун бир асарни ўзгартириб ҳам юборади.\nБошқа бир жиҳати, классик ижодкор ўз асарини ёзиб бўлгач, тинчиган эмас. Кейинги куллиётларда, девон тузиш жараёнида уни қайта кўриб, жиддий ўзгартишлар ҳам киритган. Тадқиқотчи Шарқ қўлёзмалари устида ишлаганда бунинг сингари ҳолатларни назардан четда қолдирмаслиги керак. Шарқ қўлёзма манбаларига ўзига хос илмий ёндашув талаб этилади.\nИлк ва ўрта асрлардан қолган туркий адабиёт намуналарининг илмий транскрипцион нашрларини яратиш ҳам муҳим иш саналади.\nТуркологияда илмий нашрлар кўпинча транскрипцияда берилади. Транскрипциянинг пухта ва мукаммаллиги мутахассиснинг билим даражаси, классик матн тилини қанчалик даражада билишига боғлиқ.\nЧет эллардаги йирик туркологик марказларда туркий ёзма ёдгорликлар, хусусан, энг кўҳна битиглардан эски ўзбек тили ёдгорликларига қадар, бари илмий транскрипцияда берилади. Ҳатто мумтоз адабиётимиз намояндалари асарларининг илмий нашрлари ё асл ёзувида ёки транскрипцияда. Негадир, биздаги илмий нашрларда транскрипцияга эътибор қаратилмаётир. Ҳатто докторлик диссертацияларида ҳам классик ижодкорлар асарларидан келтирилган ўрнаклар ҳозир ишлатаётган ёзувимизда. Охир-оқибат ўзбек олимлари тайёрлаган нашрлар чет элларда тан олинмаётир. Биздаги илмий нашрларнинг дунё шарқшунослиги, чет эл туркологиясига тенглаша олмаётганининг бош сабаби ҳам ана шунда.\nАлишер Навоий ўзининг “Муҳокамат ул-луғатайн” асарида эски ўзбек тили товушлар системасидаги унлиларга жуда яхши таъриф берган. У “нутқ товуши”ни “ун” деб атаган. Товушга нисбатан “ингичка”(инчка ун), “кучли”(бийик ун) сифатларини қўллайди. Жумладан, инчкирмаксўзининг талаффузи ва маъносига тўхталиб, “инчка ун била йиғламақдур”, дея таъкидлайди у.\nНавоий келтирган мисолларда “йўғон” ўзакли-негизли сўзларга масдар кўрсаткичининг “йўғон” -мақ варианти қўшилади: қуруғшамақ, алдамақ, қиста-мақ, йалинмақ сингари, “ингичка” талаффузли сўзларга эса “ингичка” —мак қўшилади: игирмак, индамак, сурканмак, ўртанмаксингари. Кўринадики, Навоий асарлари тилида, қолаверса, эски ўзбек адабий тилида, тил тагида талаффуз қилинувчи “йўғон”[а] билан тил учида талаффуз қилинувчи “ингичка”[д]нинг ҳар иккови мустақил фонемалар сифатида амал қилган. Бошқа унлилар ҳам шундай.\nУнинг таъкидлашича, туркий тилда “вaвий” сўзлар тўрт ҳаракатли бўлади, яъни улардаги “вaв” ҳарфи тўрт хил талаффуз қилинади. Масалан, “алиф”у “вaв” ва “йa” билан ёзилган сўзни тўрт хил ўқиш мумкин. Агар ундаги “вaв”ни “йўғон” товуш сифатида ўт(яъни, ot) деб ўқилса, “ўт, ёндирувчи нарса”, “ингичка” унли билан ўт(яъни, цt) деб ўқилса, “ўтиш, яъни ҳаракат” маъноси, “йўғон”[у] билан ут(ьt) деб ўқилса, “ют, қиморвозга ютиш жиҳатидан буйруқ”, ҳаммасидан “ингичка” товуш билан ут(ut) деб ўқилса, “қўй калласини ўтга тутиб, тукини аритиш” тушунилади.\nМуҳими шундаки, ҳозирги нашрларимизда Навоий сўз юритган унлилар ёзувда фарқланаётгани йўқ. Бу нарса кўп ўринда панд бериб қўяди. Масалан, Навоий асарларидаги луғат қатлами ҳозирги нашрлар асосида ўрганилгудек бўлса, саноқда янглиш кетади.\nНашрлар икки хил бўлади: бири кенг жамоатчиликка аталган, яъни оммабоп нашрлар, бошқа бирови — илмий нашрлардир. Кўпга аталган нашрларнинг жорий ёзувда берилуви табиий. Чунки мактаб ўқувчисидан тортиб ўқимишли кишилару китобсеварлар классик шоирларнинг асарларини ўқиб ўрганмоғи, фикри озуқланмоғи керак. Лекин филолог-мутахассислар учун мўлжалланган илмий китоблар транскрипцияда берилгани маъқул.\nБиз ўз тадқиқотларимиз, илмий нашрларимиз билан дунё даражасига кўтарилмоғимиз учун ҳам илмий транскрипцион нашрлар яратилмоғи зарур.\nЎзбек матншунослари олдида Мавлоно Лутфий, Атойи, Алишер Навоий, Заҳириддин Муҳаммад Бобур, Муҳаммад Ризо Огаҳий сингари классик ижодкорларимиз асарларининг илмий транскрипцион нашрларини яратиш вазифаси турибди.\nБу борада қўлёзма асарларнинг факсимил нашрларини амалга ошириш ҳам катта аҳамиятга эга.\nЎзбек шарқшунослиги олдида турган муҳим вазифалардан яна бири — ёш йигит-қизлар орасидан ёзма ёдгорликлар бўйича тадқиқот олиб борувчи етук мутахассис кадрларни етиштиришдир.\nЎтмишда яшаб ижод этган улуғ мутафаккирлар, олимлар ва адабиёт аҳлининг ёзма меросини ўрганиб, уларни жамиятга етказа оладиган мутахассисларни етиштиришга мамлакатимизда катта эътибор қаратилмоқда. Аждодлар меросини ўрганиш ва уни ёшлар онгига сингдириш вазифаси давлат сиёсати даражасига кўтарилган, эътиборда турган бош масалалардан.\nОта-боболардан қолган ёзма меросни ўрганиш борасида кейинги йилларда узилиш бўлгани, камчилик ва муаммолар борлигини тан олмоқ керак. Яна бир жиҳати, ҳозирги шарқшунос-манбашуносларнинг катта қисми кекса ёшда. Келгусида уларнинг ўрнини босадиган мутахассислар оз.\nШундан келиб чиққан ҳолда, олий таълим олдида улкан ва масъулиятли ишлар турибди. Муҳим вазифа — йигит-қизлар орасидан эски туркий, араб ва форс тилларини чуқур эгаллаган, боболаримиздан қолган ўлмас меросни яхши биладиган, Шарқ, қолаверса, кишилик маънавияти, бадиий тафаккурининг юксалувига ўзининг муносиб улушини қўшган улуғ алломалар меросини илк манбалардан ўқиб ўрганувчи, ёзма манбалар устида илмий ишлар ярата оладиган етук мутахассислар етиштирилмоғи керак.\nКлассик филология ўзбек шарқшунослигининг кўзга кўринган йўналишларидан биридир. Ўзбек илми бу соҳада яхшигина тажрибага эга. Ўзбекистонда классик меросни ўрганиш ва ўргатиш бўйича йирик мактаб шаклланган. Бу мактабнинг йиллар оша тўплаган ютуқлари, авлоддан-авлодга ўтиб келаётган анъаналари бор. Бизнинг истагимиз – ўша анъаналарни сақлаган ҳолда, уни бойитиб, ёш ва етук мутахассислар авлодини етиштиришдир.\nКези келганда бир нарсани таъкидлаш ҳам керакдир, айрим олимлар “мумтоз филология” деганда фақат адабиёт тарихини тушунадилар. Аслида, классик адабиётнигина эмас, ёзма ёдгорликлар тилини ҳам яхши билмаслик матнни хато талқин қилишга, нашрларда эса кўплаб нуқсонларга олиб келади. Шунинг учун мутахассис тайёрлашда ҳам тил, ҳам адабиёт фанларига тенгма-тенг эътибор қаратилмоғи керак.\n“Қадимий ёзма манбаларни сақлаш, тадқиқ ва тарғиб қилиш тизимини янада такомиллаштириш чора-тадбирлари тўғрисида”ги Қарор ота-боболар ёзма меросига, ўтмиш маънавиятига бўлган юксак ҳурмат ва эътиборнинг ёрқин намунасидир.


Таҳорат: соғломлаштирувчи ва касалликларни олдини олувчи мўъжиза\nWritten by Абу Муслим Apr 03, 2017 - 1886 Views\n“У ҳаводан нутқ қилмас. У (Қуръон) ваҳийдан ўзга нарса эмас” (Нажм сураси, 3-4)\nТан олиб айтаманки, таҳорат учун керакли вақт ажратмас эдим. Яъни, пайғамбаримиз Муҳаммад соллаллоҳу алайҳи васаллам бажаришни тавсия қилган батафсил тартибни назарда тутаяпман. Лекин, ушбу мақола учун манбаларни ўрганар эканман, бу энг камида катта хатога йўл қўйганимни тушуниб етдим.\nЧунки мен нафақат энг яхши таҳорат учун берилиши мумкин бўлган мукофотни олиш имконини қўлдан бой берар эканман, балки ўз саломатлигим ва умумий аҳволимни яхшилашнинг нодир имконидан фойдаланмас эканман.\nЎн беш юз йилликлар аввал, ноёб билимлар эгаси сифатида эътироф этишимиз мумкин бўлган пайғамбаримиз, мусулмонларга кунига беш маҳал ҳар бири 26 ювиш ҳаракатидан иборат, яъни мақбул тозалик учун, умуман олганда, кунига 130 ана шундай ҳаракатдан иборат таҳорат қилишни (ҳар бир намоздан олдин) буюрганлар.\n“Эй иймон келтирганлар! Намозга турмоқчи бўлсаларингиз, юзларингизни ва қўлларингизни чиғаноқлари ила ювинглар. Бошларингизга масҳ тортинглар. Ва оёқларингизни тўпиқлари ила ювинглар. Агар жунуб бўлсаларингиз, покланинглар. Агар бемор ёки сафарда бўлсаларингиз ёхуд бирорталарингиз таҳоратхонадан келса ёки аёлларга яқинлик қилса-ю, сув топа олмасаларингиз, бас, покиза тупроқ ила таяммум қилинглар. Ундан юзингизга ва қўлларингизга масҳ тортинглар. Аллоҳ сизларга қийинчилик туғдиришни истамас Аммо сизларни поклашни ва сизларга ўз неъматини батамом қилиб беришни истайдир. Шоядки шукр қилсангизлар” (Моида сураси, 6).\nНамозга киришишдан олдин, мусулмон ушбу оят ва росулимиз (соллаллоҳу алайҳи васаллам) томонидан берилган маълумотлар ва тушунтиришларга мувофиқ тарзда таҳоратни амалга оширади.\nШундай қилиб, таҳорат қўл панжаларини, қўлни тирсаккача бўлган қисми, юз, оғиз, бурун, оёқ тагини тўпиққача уч марта ювиш, шунингдек, қулоқ ва қулоқ ортини ювиш ва бошни пешанадан энсагача артишни ўз ичига олади.\nТананинг бу муҳим қисмларини кунига беш маҳал ювиш нафақат тозаликни таъминлайди, балки салқинлатади ҳам.\nРосулуллоҳ (соллаллоҳу алайҳи васаллам) уйқудан олдин таҳорат олишни ҳам тавсия қилганлар. Қизиқ, йога билимдонлари ҳам худди шундай маслаҳат беришади. Уларнинг таъкидлашича, ҳаракат ва ҳиссиёт аъзоларига тегишли бўлган тана қисмлари – қўл, кўз, оёқ, оғиз, шунингдек гениталийни (таносил аъзолари) кечки ювиш – организмни бўшаштиради ва уни чуқур уйқуга тайёрлайди.\nДоғистон давлат тиббиёт академияси Умумий гигиена ва инсон экологияси факултети илмий ходими доктор Магомед Магомедов “Мусулмон диний маросимлари ва уларнинг инсон саломатлигига таъсири” мақоласида ёзишича, таҳорат организмнинг биологик ритмлари ва биофаол нуқталарни (БФН) қўзғатади, у худди хитой рефлексотерапиясида қўлланиладиган тамойилларга кўра амал қилади.\nҲозирда бизга маълумки, инсон электромагнит майдонлар, меридианлар, биологик ритмлар ва ҳакозодан иборат мажмуавий тизимни ўзида намоён этади. Инсоннинг ички аъзолари ҳам шундай мураккаб биоэнергетик мажмуани ташкил этади ва у алоҳида нуқталар жойлашган тери билан иккитомонлама кўп каналли тизим ёрдамида мустаҳкам боғланган. Мана шу биологик фаол нуқталарга таъсир этиш алоҳида органларнинг назорат қилиниши ва “қайта ишга туширилиши”ни таъминлайди.\nУшбу ажойиб мақолада доктор Магомедов таҳорат билан хитой рефлексотерапиясининг ўзаро ўхшашлигини кўрсатиш билан бир қаторда, улар ўртасидаги фарқларни ҳам санаб ўтади. Хусусан, рефлексотерапия соҳасида мутахассис бўлиш учун 15 – 20 йил таълим олиш талаб этилган бир вақтда, таҳорат қилишни исталган кимса ўзлаштириши мумкин.\nБундан ташқари, рефлексотерапия даставвал касалликларни олдини олиш учун эмас, балки уларни даволаш учун қўлланилган. Таҳорат эса кўплаб хасталикларни олдини олиш хусусиятига эга.\nРефлексотерапиянинг бир қанча салбий таъсирлари мавжуд ҳолда, таҳорат қилишда бундай ҳодисалар кузатилмайди. .\n“Мусулмонларнинг таҳорат қилиши вақтида кўплаб қувватли биофаол нуқталарни ювиш содир бўлади. Ва буни узоқ йиллар ўқиган шифокор амалга оширмайди, балки – ҳар бир мусулмон ўзи мустақил бажариши мумкин. Бундан ташқари, кунига беш вақт ўқиладиган намоз мажбурияти, мусулмонни касалликларни олдини олиш ҳаракатларини олдиндан бажаришга мажбур қилади”, - деб ёзади доктор Магомедов.\nХитой тиббиётининг таъкидлашича, терида 700 дан зиёд рефлексоген нуқталар мавжуд, улардан 66 нафари тез рефлексотерапевтик таъсирга эга, шу сабабли улар тез таъсирланувчи ва дастлабки унсурлар билан алоқадор нуқталар саналади.\nМана шу 66 нуқтадан 61 таси таҳорат олиш вақтида таъсирга учрайдиган доираларда жойлашган, қолган 5 таси эса – болдирда жойлашган бўлиб, ҳадисларга мувофиқ уни ҳам ювиш мақсадга мувофиқдир.\nШундай экан, таҳорат ўзига хос шифо амалиётидирки, у ёрдамида БФНлар гидромассаж қилинади, термал (ҳарорат) ва жисмоний қўзғалувчанлиги таъминланади.\nЮздаги БФНлар (таҳорат вақтида ювиладиган) ичак, ошқозон, сийдик қопи сингари органларнинг “қайта ишлаши”га жавоб беради, шунингдек марказий асаб ва репродуктив тизимга ижобий таъсир кўрсатади.\nТаҳорат вақтида тегиладиган бошқа аъзо – бу ўнг оёқ бўлиб, унда таянч – ҳаракат тизими, ичак, асаб тизими, бел, ошқозон, ошқозоности бези, ўт пуфаги, қалқонсимон без ва бошқа ҳаётий аҳамиятга молик органлар билан боғлиқ БФНлар жойлашган.\nЧап оёқда гипофизнинг фаолиятига жавоб берувчи БФНлар жойлашган – эндокрин безлари ишлаши ва бўйни назорат қилувчи бош миянинг қисми. Қулоқ чаноғида ҳам юзлаб БФНлар мавжудки, улар “деярли барча органлар фаолиятини мувофиқлаштиради, юқори қон босимини тушишини таъминлайди, тиш ва тамоқ оғриғини пасайтиради”. Қулоқларни ювиш ҳам суннат саналади.\nДоктор Магомедовнинг сўзларига кўра, 5 маҳал амалга ошириладиган намоз, нафақат “шак – шубҳасиз маънавий таъсир кўрсатади”, балки “аниқ жисмоний соғломлаштирувчи таъсирга ҳам эга” деган қатъий ишонч ушбу тадқиқотни ўтказишга туртки бўлган.\nМуқобил тиббиёт билан боғлиқ бўлмаган бошқа нуқтаи назар Мухтор Салемнинг (Mukhtar Salem) “Намоз: тана ва қалб учун спорт” китобида баён қилинган бўлиб, унда таҳоратнинг ҳар томонлама даволовчи фойдаси ҳақида гапирилган.\nХусусан, муаллифнинг таъкидлашича, таҳорат тери ракининг олдини олишга кўмаклашади: таҳорат вақтида ювиладиган тери майдонлари бошқаларига қараганда ҳам ичкаридан ҳам ташқаридан ифлосланишга мойилдир, бунга сабаб уларда организмнинг ажратма тизимининг фаолият юритишидир, оддийроқ айтганда, тер ажралишидир.\nБеш вақт таҳорат олиш барча ифлосланишларни кетказади, шу тариқа, тери юзасининг максимал даражада тоза бўлишини таъминлайди, бу эса, ўз навбатида, бошқа ҳужайраларга нормал фаолият юритиш имконини беради.\nБундан ташқари, сув билан ювиш қон томирлари, шу билан бирга терига яқин жойлашган асаб тизимлари ва безларни стимуллайди ва натижада уларнинг нормал фаолиятини таъминлайди, дея таъкидлайди Салем.\nИлмий изланишлар билан тасдиқланганки, тери ракининг асосий сабабларидан бири – терининг турли хил кимёвий воситалар таъсири остида қолиши эканлигидир ва тери ракининг олдини олишнинг энг самарали йўли – бу уни ўша воситалардан доимий тозалаб туришдир.\nТаҳорат вақтида оғиз бўшлиғини сув билан ювиш лозимлигининг маълум сабаби – тиш ва милк касалликларини юзага келтирувчи овқат қолдиқларини тозалар заруратидир, давом эттиради М.Салем. Айнан шу сабабли таҳоратдан олдин мисвок ишлатиш тавсия этилади.\nБурун ковагини ювиш ҳам ажойиб профилактик чора ҳисобланади, чунки бунда тешикда қолиб кетган микроблар йўқотилади, уларнинг нафас олиш тизимига киришига тўсқинлик қилинади.\nАлександрийск университети тадқиқотчиларининг маълумотларига кўра, бурун тешикларини сувга тўлдириб, кейин уларни қоқиб ташлаш тарзида таҳорат олишдаги Пайғамбар суннатига амал қилиш, бурун шиллиқ қаватига ижобий таъсир этади. Бундай амалиёт натижасида бурун тешиклари бурунда жойлашган тукларда ўрнашиб қоладиган чанглардан фориғ бўлади, тоза ва озода кўринишга эга бўлади. Бу амалиётни қўлламайдиганларнинг бурун коваги кир кўринишда, унинг ичидаги туклар эса осон тўкилувчан бўлади.\nЮзнинг қайта – қайта ювилиши тери ҳужайраларининг регенерациясига (қайта тикланиши) кўмаклашади, бу эса муддатидан аввал ажинлар пайдо бўлишини олдини олади, шунингдек, кўз шиллиқ қаватининг тозалигини таъминлайди, демак уларни инфекциялардан ҳимоя қилади, таъкидлайди Салем.\nҚулоқларни ювиш уларни йиғилиб қолган қулоқ киридан (олтингугурт) тозалайди, унинг ортиқчаси инфекцион касалликларни келтириб чиқазиши ва ички қулоқ ҳолатига салбий таъсир этиши мумкин, бу эса, ўз навбатида, бутун организмда мувозанат бузилишига олиб келади.\nСуннатга кўра оёқлар ювилганда бармоқлар орасини ювиш ҳам тавсия этилади, бу ҳам жуда муҳимдир, чунки бу оёқ замбуруғларининг ривожланишини олдини олади, зеро, замонавий инсоннинг оёғи кўп вақтини оёқ кийимда ўтказишга мажбур, бу эса замбуруғли инфекцияларнинг ривожланиш ҳавфини янада оширади.\nБундан ташқари, таҳорат бутун тананинг машқ қилиши ҳисобланади, чунки бунда бутун ҳаракат мушаклари кунига беш марта ёки ундан ҳам кўпроқ ишлайди, бу қайтарилишлар сонига боғлиқ.\nТаъкидлаш жоизки, Росулуллоҳнинг (соллаллоҳу алайҳи васаллам) таҳоратга тегишли суннати атроф муҳитга ғамхўрлик қилишни назарда тутади, чунки пайғамбаримиз бир неча бор таҳорат тошқин дарёдан амалга оширилса ҳам, сувни тежаш лозимлиги ҳақида кўрсатма берганлар.\nУбай ибн Каъб розияллоҳу анҳудан ривоят қилинади: «Пайғамбар соллаллоҳу алайҳи васаллам: «Таҳорат учун Валҳон деб айтиладиган шайтон бор. Сув васвасасидан сақланинглар», дедилар». (Термизий)\nНафақат намоздан ёки уйқуга кетишдан олдин, балки масжидга кираётганда, азон айтишдан, мавъиза ўқишдан аввал, қабристон зиёратидан кейин, марҳум танасига тегилса, шунингдек Қуръон ўқишдан илгари таҳорат қилиш тавсия этилади.\nШу билан бирга сизни жаҳл, ғазаб ўз қуршовига олган бўлса ҳам, таҳорат олиш маслаҳат берилади, бундан мақсад – совиш, ўзга келишдир, чунки айтилишича, ғазаб – шайтондандирки, у оловдан яратилган, шунинг учун ҳам уни олов билан сўндириш мумкин.\nХулоса ўрнида шуни таъкидлашни хоҳлардикки, таҳоратнинг жисмоний жиҳатига етарли аҳамият қаратган ҳолда, нарсалар фақат кўринадиган қимматга эга эмаслигини эсда тутиш лозим. Ва Аллоҳ Таолонинг барча буйруқларида биз тушунмайдиган ҳикмат яширин эканлигига қатъий ишониш керак.\n“Пайғамбар унга ўз Роббидан туширилган нарсага иймон келтирди ва мўминлар ҳам. Барча Аллоҳга, Унинг фаришталарига, китобларига, Пайғамбарларига иймон келтирди. Унинг Пайғамбарларининг бирорталарини ажратмаймиз. Ва эшитдик ва итоат қилдик, эй Роббимиз мағфаратингни сўраймиз ва қайтиб бориш Сенгадир, дедилар.” (Бақара сураси, 285).\nТўлин ойнинг сири Apr 03, 2017 - 1886 Views\nЧақалоқнинг жинси Apr 03, 2017 - 1886 Views\nИслом даъватида мўъжиза ва кароматлар Apr 03, 2017 - 1886 Views\nMore in this category: « Мисвок ёки веткотерапия Ёш болаларни шол бўлишига қарши эмлаш ҳақидаги баённома »


..:: ISLOM.UZ ::.. - Бойлар кўпроқ йиғлашади\nДунёда ҳеч ким, ҳеч бир таълимот мол-дунёнинг айнан ўзини ёмонламаган, одамларни мол-дунёдан қайтармаган. Фақат инсоннинг мол-дунёга бўлган муносабатидаги иллатлар қораланган. Масалан, одамлардаги мол-дунёга ҳирс қўйиш, бунинг орқасидан ҳаромдан ҳазар қилмаслик, ўзгалар ҳаққини адо этмаслик, номуносиб ерларга мол сарфлаш, уни исроф қилиш ва бойлиги билан фахрланиш каби қусурлар танқид қилинган.\nБойлар бошқалардан, яъни камбағал-фақирлардан бахтлироқ яшашадими? Пул, мол-дунё инсонга чинакамига саодат келтира оладими? Бойларнинг ҳаётда ушалмай қолган орзу-армонлари йўқми? Улар афсус-надомат чекишмайдими? Ана шу каби саволлар инсоният яралганидан бери ҳамманинг бошини қотириб келади. Одамизод қўлига пул-мол келиб, иши юришиб турса, хурсанд, хотиржам бўлади. "Омадим келди, Худо мени суйгани учун мол-дунёни беҳисоб бериб қўйди", дея хаёл суради. Сал пули камайиб қолса, ёки келиши тўхтаса тушкунликка тушади, ваҳима босади: "Худога қайсидир ипшм ёқмапти, шунинг учун мени бойликдан қисиб қўйди, ризқимни камайтириб қўйди", деган ўй-фикрларга боради. Ахир бойликнинг ўзи инсон учун ҳеч қачон руҳий хотиржамлик келтирмайди-ку!\nБойлик кўплар учун имтиёз, неъмат эмас, аксинча жазо, офат ҳисобланади. Ривоят қилинишича, бир гуруҳ бадавлат одам зоҳидлар даврасига кириб ўлтириш учун улардан ижозат сўрабди. Воқеа рамазон ойида кечаётган экан. Бойваччалар ҳам зоҳидлар даврасида нонни туз билан ейишибди. Уйларига қайтгач, бояги бойваччалардан бири уларга минг динор тилла пул жўнатибди. Шунда зоҳидлардан бири пулни: "Сенга ўхшаганларга сирини очганнинг жазоси шудир", деган сўзлар билан эгасига қайтариб юборибди (яъни юборилган пулни улар ўзларига жазо деб қабул қилишган экан).\nКамбағаллигида нонуштасига нон, жиндай ширинлик ёки сут-қатиқ кифоя қилар эди. Энди бир-икки хил иссиқ таом тайёрланган, қази, пишлоқ, сариёғ, қаймоқ, қуймоқ каби неъматлар тортилган бўлади. Аммо қани эди бу неъматлардан маза қилиб тотина олса?! Ейиши ўша-ўша, қўлида телефон, хаёлида бугунги кунга режалаган юмушлари, миясида минг бир ташвиш, муаммо. Жиндай таомни оғзига тиқдими ёки бурнигами, билолмай дастурхондан шошиб туриб кетади. Авваллари дўкондан харид қилган оддий кийимларни кийиб кетаверарди. Энди ундай қилолмайди. Урфга кирган, атрофидаги бадавлат кишилар буюртма билан хориждан олдириб келтираётган камёб кийимларни топиши керак. Илгари фарзанди касал бўлиб қолса, ҳамма қатнайдиган поликлиникадаги шифокорларга мурожаат қиларди. Энди бойлик мақоми бунга йўл қўймайди: эл орасида машҳур бўлган "профессор"дан маслаҳат олиши, унинг тавсияси билан энг шоҳона жиҳозланган хусусий клиникага ётқизиши зарур бўлади. Хусусий муаллим, хусусий репетитор, хусусий тарбиячи, хусусий ҳайдовчи, хусусий тиш дўхтири...буларнинг ҳаммаси жарақ-жарақ пул туради.\nБойлар хоҳламаса ҳам, малол келса ҳам, бундан ўзгача йўл тутолмайди. Дунё эгаларинилг қисмати шу, бой бўлишнинг таомили, ёзилмаган қонунлари шунга мажбурлайди. Саудия Арабистонида бўлганимда Жидда шаҳрида бойлар учун очилган дўкон (супермаркет) га олиб киришди. Уч қаватли, ойнаванд, ўртасида фаввора, лифтига тушганлар ташқаридан кўриниб туради. Бу дўконнинг шаҳардаги бошқа савдо тармоқларидан фарқи ундаги молларнинг нархи ҳар қандай одамни "чақиб олиши" эди. Суриштирсам, бошқа дўконда эллик риёл турадиган битта кўйлак бу ерда юз эллик-икки юз риёлдан сотиларкан. Ўртадаги фойданинг қаттагина қисми ночорларга ёрдам жамғармасига ўтказилар экан. Агар бадавлат киши ушбу дўкондан харид қилмай, арзонроғини кўзлаб қолса, "бечоранинг аҳволи танглашиб қоптида ёки синдимикин" деб ўйлай бошлаган танишларининг кулгисига ёки маломатига қолар экан. Бу ҳам бой бўлишнинг одамлар нигоҳидан ташқаридаги аломатларидандир.\nБойликнинг яна бундан ҳам ғаройиб маш-машалари ҳам бор. Ўртамиёна яшаган одамнинг бой бўлгунича бир-икки яқин қариндоши бўлса, у бойиган заҳоти уларнинг сони ўн-ўн беш баравар "ортиб" кетади: бири ўғлини ўқишга киритиб қўйишни сўраб келган, бирови қийналиб қолиб ёрдамга муҳтож, яна бири қизини турмушга узатиш учун "маслаҳат" сўраган, бошқаси иш топа олмаётганидан шикоятини бошлаган. Ҳаммасини тинглаши, ёрдам бериши, сўраганини қайтармаслиги керак. Агар бирортасига рад жавоби бепиб ёки "қани, бир ўйлаб кўрайликчи" деб қўйсинчи, ҳолига маймунлар йиғлайди. "Фалончи опам сени шу ниятда катта қилганмиди", "Дадангнинг бирдан-бир жияни ҳали сандан ёрдам сўраб келдию сан рад қиладиган бўлдингми", "Пулинг кўпайиб одамнинг қадрига етмайдиган бўлиб кетибсан-ку" деган таъна-маломатлар бошига тошдай ёғилади.\nБойлик қанча ака-укаларни, опа-сингилларни бир-бирига ғаним қилган. Ота билан болани ёвга айлантирган. Мерос талапшб, қанча қон-қардошлар бир-бири билан юз кўрмас бўлиб кетган. Бойлик илинжида қанча илм аҳллари бойлар эшигида ялтоқланган, обрўсини тўккан, илмини хўрлаган. Бойлик неча-неча аёлларнинг иффатини емирган, ҳаёсини ўғирлаган, бахтини поймол қилган. Бойликни деб қанчалаб буюк ишлар амалга ошмай қолган, эътиқодлар бузилган, иймонлар сустлашган, ватанлар сотилган, виждон дарвозаларига қулфлар урилган.\nБулар бойлик мартабасининг пулга боғлиқ ҳанго-малари, холос. Унинг кўзга кўринмайдиган ботиний машмашалари ҳам бор. Бойнинг душмани кўп, деганларидай, ҳасаддан, ғайирликдан, кўролмасликдан унинг ғанимлари ҳаддан ортиқ кўпайиб кетади. Кечагина оғиз-бурун ўпишган "қиёматли" дўстлар ҳам, бир қориндан талашиб тушган оғаини-ю опа-сингиллар ҳам, ҳам-касбларию маҳалла-кўйдагилар ҳам, барча бараварига энг ёвуз душманга айланади. Сабаби, унда пул бор, давлат бор, уларда эса йуқ. Бой бечоранинг оддий гапи ҳам уларга қўпол туюлади: "ҳа, энди, пули кўпайиб босар-тусарини билмай қолди, оғзи қийшиқ бўлса ҳам бойнинг ўғли гапирсин экан-да". Хаёл билан бўлиб саломига алик олишни унутса, ҳангомани кўраверинг: "Қўлига пул тушиб, дарров кибрланиб кетганини қаранг, кечагина юрувди чориғини судраб, энди бойиб атрофидагиларни менсимай қолибди". Бой энди ҳаммага бирдай ёқмай қолган. Ҳамкасбларининг ҳасад ва кўролмаслик орқасидан бошлаган фитна, душманликлари ҳақида-ку, гапирмай қўяқолайлик. Ҳамма унинг синишини, бойлигидан ажраб қолишини интизор кутади. Сал бошига иш тушса чекка-чеккада висир-висирлар бошланади. "Айтмабмидим, отасидан қолган катта меросга қувониб юрган экан-да, ҳаммаси ошкор бўлди-ку", "Жа ўзи босар-тусарини билмай қолувди, Худо боплаб жазосини берди-ку!" деган гаплар кўпайиб кетади.\nБир ёқца қўлга киритган мол-дунёсини кўпайтириш, асраш қийинчиликлари... Агар уни кўпайтириш, сотиш, фойда олиш ҳақида тинмай бош қотирмаса, тез-да бойлигининг таги кўриниб - камайиб кетиши ёки ўзи синиб қолиши мумкин. "Ётиб егани тоғ ҳам чидамайди", деган гап бор-ку. Ҳар қадамда чув тушириш, алдаб кетиш, зўрлик билан тортиб олиш каби хавф-хатарлар ҳам ҳамла қилиб туради. Хулласи, булар ҳам бадавлат кишининг ҳаловатини ўғирлайдиган, оромидан маҳрум қиладиган, сочидаги оқларни кўпайтирадиган муаммоларнинг бир улуши, холос.\nМол-дунёнинг инсонни не кўйларга солишини тажрибада кўп кўрганмиз. Кичкина мисол: бир куни ўғлим Закариё маошини олиб келдида ҳали уч ёшга ҳам тўлмаган ўғли Абдумўминга бир тахлам икки юз сўмликни тутқазиб қўйди. "Нима қиларкин", деган хаёлда ҳаммамиз уни кузатиб турибмиз. У пулни қўл-га олдию ҳаяжондан ўзини тутолмай қолди: дам уни чўнтагига тиқмоқчи бўлади, сиғмагач бирор жойга яшириб қўйиш ниятида атрофига аланглайди. Ҳамманинг ўзига қараб турганидан хавотирланиб, яна уни кўйлагининг ичига тиқади. Бунга ҳам қаноат қилма-ди. Пулни олиб, болалар хонасига қараб юрди. Яширинча ортидан биз ҳам кирдик. У аввал пул тахламини кўрпача қатига яширди. Кейин нимадандир шубҳаланди, шекилли у ердан олиб столнинг ғаладонига беркитди. Бунга ҳам қаноат қилмади. Ғаладондан ҳам олиб яна кўйлагинияг оотига яширди. Шу пайт кўриб қолганимизни англадию иложсизликдан овозининг борича йиғлаб юборди. Бу манзара изоҳга муҳтож эмас-ди. Кичкина бола арзимас, бунинг устига ўзиники бўлмаган озгина маблағни асрашни эплай олмай шунчалик қийналса, эсли-ҳушли кишилар катта-катта бойликларни қўриқлаш учун не кўйларга тушишаркин?\nҲали бойлик ичида яшаган кишининг бундан ҳам муҳимроқ вазифалари, буни адо этмасликдан келиб чиқадиган кўргуликлари, қийинчиликлари ҳақида тўхталганимиз йўқ. Агар бу мол-дунёнинг закоти вақтида ёки керакли миқдорда берилмаган бўлса, бунинг оқибатида шу дунёнинг ўзида дуч келинадиган офат-ларнинг ўзи талайгина. Ўша молнинг баракаси бўлмай-ди, ҳаромдан покланмайди, натижада у албатта ҳалокатга учрайди. Бунинг устига жамиятдаги ҳақдорларнинг ҳаққи адо этилмагани учун бойлар ва камбағаллар ўртасидаги мувозанат бузилиб, кескин ихтилофлар бошланиб кетиш хавфи пайдо бўлади. Молининг закотини бермаган кимса қаттиқ ҳисоб-китоб ва азобларга гирифтор бўлади. У хасислик туфайли камбағалларга садақа бермагани, инфоқ-эҳсон қилмагани, молини буюрилмаган жойларга ножўя сарфлагани, уни исроф қилгани учун ҳам ҳисобга тортилади.\nБадавлат кишининг дунё ҳаётидан узилиши ҳам оғир кечади. Минг машаққатлар билан, кечаю-кундуз зир югуриб, ором-ҳаловатидан кечиб, соғлиғидан ажраб, ҳаммага ёмон кўриниб, қанча душман орттириб, гуноҳларга ботиб тўплаган мол-мулки, ички-ташқи ҳовлилар, уйлар, қўша-қўша уловлар, тилла тақинчоқлар, пуллар меросхўрларга қолиб кетишини ўйлар экан, бир ғами ўн бўлади. Меросхўрларнинг ҳали у жон таслим қилмай туриб бойликка эга бўлиш учун бир-бирларига ола қараш-қора қараш қилиб ёвга айланишаётгани юрагини қиймалайди. Шунча пул-давлатни топса ҳам ўзига вафо қилмагани, тузукроқ еб-ичмагани, дам олмагани эсига тушиб, ич-ичини нимадир кемиради. Бойлик топаман деб соғлиғидан ажрагани, беш-олти хил касаллар "гулдастаси"ни орттириб олгани ҳам алам қилади. Чунки, донолар айтганидай, соғлик ва бойлик ҳеч қачон бир кўчадан юролмайди, асло келиша олмайди. Бири келса, иккинчиси албатта соҳибини тарк этади. Энг даҳшатлиси, дунё ортидан чопиб Аллоҳнинг амр-фармонларини бажаришга вақти етишмагани, тоат учун бўшамагани ҳаммасидан алам қилади. Қани эди, тўплаган бойликларининг, қурган иморатларининг, харид қилган уловларининг ҳозир жиндай фойдаси тегса?! Фойдаси тегиши уёқда турсин, аксин-ча, ҳисоб-китоби қийинлашиб, боқий ҳаётини барбод қилиши мумкин.\nДунёнинг ярмини забт этган Македонияли Александр ўлими олдидан шундай васият қилган экан: "Мени бир тобутга солинг, тобутнинг бир томонини тешиб, шу тешикдан қўлимни чиқаринг ва кафтимни очиб қўйинг. Токи барча халойиқ кўрсинки, жаҳондаги ҳамма мамлакатни эгаллаб олган бўлсам ҳам бу дунёдан қўлларим бўш кетаётир".


Бугун, 9 декабрь куни Халқаро матбуот марказида Халқаро пресс-клубнинг «Ўзбекистоннинг 2019 йилдаги ташқи-иқтисодий фаолияти» натижаларига бағишланган навбатдаги очиқ мулоқот бўлиб ўтди.\nУнда Ўзбекистоннинг 2019 йилдаги ташқи-иқтисодий фаолияти, инвесторларга яратиб берилаётган имкониятлар, шунингдек, республикага инвестицияларнинг кириб келиш кўрсаткичлари Инвестиция ва ташқи савдо вазирлиги, сиёсий партиялар вакиллари ҳамда журналистлар иштирокида муҳокама қилинди.\nТадбирда журналистлар томонидан Ўзбекистон қонунчилигида алоҳида шахслар манфаатларига хизмат қиладиган қонунлар бор ёки йўқлиги, агарда бундай қонунлар мавжуд бўлса, нега сақланиб қолаётгани борасида савол билан мурожаат қилинди ва сиёсий партиялар вакиллари бу саволларга жавоб беришди.\nДилшоджон Раҳмонов - Ўзбекистон Либерал-демократик партияси:\n«2020 йилдан протекционизм ривожланишига эътибор қаратадиган бўлсак, бундай ҳолатлар бор. Чунки, 2020 йил 1 январидан протекционизм сиёсатининг янада жиддийлашиши бу – Ўзбекистонда қайсидир маҳсулот ишлаб чиқарувчиси ёки шу маҳсулотни олиб кирувчи алоҳида шахс, ёки юридик шахснинг манфаатларини кенгайтириб беради.\nБу қарорда худди шундай дейилмайди, лекин шу нарсани кўрсатиб беради».\nФазлиддин Зиёев - Адолат социал-демократик партияси:\n«Адолат социал-демократик партияси ҳам бугунги кунда баъзи юридик шахсларга берилган имтиёзлар мавжудлигини қайд этади.\nБу имтиёзлар бир томондан ишлаб чиқаришни ривожлантириш учун мўлжаллангандир, лекин масалага иқтисодий томондан қарайдиган бўлсак, чет элдан келтирилаётган хом ашёга берилаётган имтиёзлар ёки ички бозорда ишлаб чиқарилаётган маҳсулотларга берилаётган имтиёзлар орадаги рақобат синишига сабаб бўлади.\nБунинг сабаби шундаки, ишлаб чиқариш тан нархи белгиланаётганда у солиқлардан келиб чиққан ҳолда бўлиши керак. Бизнинг таклифимиз, имтиёзлар бераётганда солиқ имтиёзини эмас, солиқ тўлов имтиёзини қўллаш керак. Бунда ишлаб чиқариш таннархини белгилаш ҳамма учун бир хил бўлади. Аммо имтиёз берилаётган ташкилот учун солиқ тўловини ўзида олиб қолган ҳолда фойдани яна ўша ташкилот фаолиятини ривожлантиришга йўналтириш керак».\nАкмал Умрзаков - «Миллий тикланиш» демократик партияси:\n«Ҳа, бу бизда ҳозиргача бу амалиёт мавжуд бўлиб келяпти. Фақат, илгари аниқ бир шахсларга берилган бўлса, бугунги кунда бу соҳаларга бериляпти. Хўш, нима учун соҳаларга бериляпти? Чунки, бизда ҳали айрим соҳаларда ривожланган технологиялар танқис. Биз божхона ёки солиқ имтиёзларини шу сабабдан уларга беришга мажбур бўляпмиз.\nЎйлайманки, бу ҳолат доимо давом этиши мумкин эмас, қачондир тўхташи керак. Имтиёз олаётган соҳа жаҳон даражасига чиқдими, имтиёз дарҳол тўхташи керак».\nРавшан Хомитов – ХДП Марказий Кенгаши сектор мудири:\n«Бундай ҳолат мавжуд. Бу ҳолатни айрим соҳалардаги маҳсулотларга бўлган эҳтиёжларни қондириш билан изоҳлаш мумкин бўлса, унинг умрини қисқартириш керак. Чунки бу соғлом рақобатга қаттиқ таъсир ўтказади».\nУлуғбек Пирмухамедов – Ўзбекистон Экологик партияси мурожаатлар бўйича бўлим бошлиғи:\n«Сўралаётган ҳолат бизда амалда бор. Яқинда Лондонда UzInvest йирик инвестиция форуми бўлиб ўтди. Шу каби форумларда тўғридан-тўғри давлат билан ишлайдиган инвесторлар билан алоқага киришилади.\nЎйлашимча, фақат шу йўл билан имтиёзларнинг умрини қисқартириб, тўғри ечимга ўтилади, деб ўйлайман».\nБерилган ёрдамни эгасига етказиш пандемия давридаги синовдир - Имом-хатиб моддий ёрдамни эгаларига тўғри етказиш ҳақида\n13:53 / 20.07.2020\n«Ҳамма ёппасига текширтираман деса, биз тиббиётимизни таназзулга учратамиз»- Нурмат Отабеков\nЖамшид Қўчқоров: Хуфиёна иқтисодиёт миллий иқтисодиётимизнинг 45 фоизига тенг


Ўқитувчилар иккинчи тоифа олиш учун аттестациядан ўтмоқда - zarnews.uz\nЎқитувчилар иккинчи тоифа олиш учун аттестациядан ўтмоқда\nСамарқанд вилояти халқ таълими ходимларини қайта тайёрлаш ва уларнинг малакасини ошириш ҳудудий марказида Халқ таълими вазирининг жорий йил 11 декабрдаги “Умумий ўрта таълим мактабларида фаолият юритаётган иккинчи малака тоифасига талабгор педагог кадрларнинг аттестациясини ташкил этиш тўғрисида”ги буйруғига асосан самарқандлик 6 500 нафардан ортиқ умумтаълим мактаблари ўқитувчилари ўз билим ва тажрибасини синовдан ўтказишмоқда.\nАттестация жараёнларига 280 та компьютер ва ноутбуклар жалб этилиб, уларнинг тезкор ишлаши мутахассислар назоратига олинган.\nЎқитувчилар ўқув фанларидан 40 тадан савол ҳамда тестни онлайн тартибда, компютерларда бажариб, ҳар бир тўғри жавоб учун 2,5 баллдан олишмоқда. Синовларнинг холис ва адолатли ўтишини таъминлаш мақсадида Абдулла Авлоний номидаги Халқ таълими тизими раҳбар ва мутахассис ходимларини қайта тайёрлаш ва малакасини ошириш институти ходимлари кузатиб бормоқда. Бундан ташқари, ҳар бир аудиторияларга камералар ўрнатилган.\nМаълумот ўрнида таъкидлаш жоизки, бугун вилоятимиздаги умумтаълим муассасаларида 54535 нафар ўқитувчи меҳнат қилмоқда. Уларнинг 1049 нафари олий, 4545 нафари биринчи ҳамда 10495 нафари иккинчи тоифали ўқитувчилардир.\nТеглар: Ўқитувчилар аттестация тоифа


Нотариуслар жисмоний ёки юридик шахсларга уларнинг ёзма аризасига мувофиқ ҳамда суд, прокуратура, тергов органларининг қарор ёки ажрим шаклида ёхуд процессуал қонунларда белгиланган бошқа тартибда расмийлаштирилган талабномаларига асосан реестрлардан кўчирмалар (суд, прокуратура, тергов органларига реестрдан кўчирманинг ксеронусхаси) беради.\nмурожаат этувчининг шахсини тасдиқловчи ҳужжат;\nманфаатдор шахснинг ёзма аризаси;\nБелгиланан ҳолатларда рўйҳатдаги ҳужжатларгақўшимча тарзада, қўйидаги ҳужжатлар тақдим қилиниши мумкин:\nХизмат учун тўлов: 13 500,00 сўм.\nМуддат: Аниқ муддат белгиланмаган (одатда ҳужжатлар тақдим этилганда).\nНатижа: Дубликатлар ҳамда реестрлардан кўчирма.\n1996 йил 26 декабрдаги Ўзбекистон Республикасининг “Нотариат тўғрисида”ги 343-I-сонли Қонуни.\nЎзбекистон Республикаси Адлия вазирининг "Нотариуслар томонидан нотариал ҳаракатларни амалга ошириш тартиби тўғрисида йўриқномани тасдиқлаш ҳақида"ги буйруғи.


Санкциялардан Туркия ва Россия нима йўқотади?\n20:31 / 29.11.2015\nРоссиянинг Туркияга нисбатан киритган санкциялари сабаб россияликлар ҳеч қандай зарар кўрмайди. Бундан фақатгина туризм мустасно — чунки бундан ҳар икки томон ҳам зарар кўради.\nРоссиянинг Су-24 самолёти уриб туширилгач, Туркия компанияларининг Россия ҳудудидаги фаолиятини чеклаш, Россия иқтисодиёти учун зарар келтирмайди, аксинча фойдали жиҳатлари ҳам бор. Иқтисодчи ва публицист Михаил Делягиннинг фикрича, ҳар икки томон учун ягона муаммо туризм соҳасида туғилиши мумкин.\nМутахассиснинг фикрича, руслар учун Туркияга бориб дам олишнинг қўлдан кетгани муаммо эмас, унинг ўрнини босувчи Қрим, Абхазия, Болгария, Греция бор. Аммо Мисрнинг бу рўйхатдан ўчирилиши жиддий йўқотиш бўлган.\nДелягиннинг фикрича, бошқа йўналишларда турклар зарар кўради, руслар эмас. “Биз нима йўқотамиз? Турк помидорлариними? Тўғри улар мазали, аммо бу маҳсулотни Озарбойжондан ҳам сотиб олса бўлади”, – деб таҳлил қилади мутахассис.\nТоварлардан ташқари, турклар хизмат кўрсатиш борасида ҳам ютқизишди. Чунки улар Россияга ишлаш учун келишар эди. Айниқса, қурилиш соҳасида. “Айни дамда бизнинг қурилиш бозоримиз молиявий инқироз туфайли тўхтаб қолган. Ўзимизнинг қурувчиларга ҳам иш йўқ. Шу боис туркларнинг бу бозордан кетиши қўрқинчли ҳодиса эмас”, – деб таъкидлади мутахассис.\nДелягиннинг айтишича, Туркия билан савдо сальдоси борасида ҳам ташвишланмаса бўлади. Чунки бу савдо газ етказиб беришга асосланган бўлиб, уни ҳеч қайси бир мамлакат рад этмайди.\nБундан ташқари, Россия Туркияга металл ва турли материаллар етказиб берар эди. Турклар ундан чет элга экспорт қилинадиган турли маҳсулотлар тайёрлаб сотишар эди.\n“Турклар Россияда қурилиш ва қишлоқ хўжалиги маҳсулотлари бозорини йўқотди; ўзларига нисбатан Россияда қулай бўлган бизнес юритувларидан ҳам айрилишади. Биздаги муаммолар эса Сбербанк, Яндекс ва Спутникда бўлади”, – деб хулоса қилди Делягин.


Янги қурилган кўп қаватли уйнинг шифтидан челаклаб оққан сув бўйича масъуллар жавоб берди - zarnews.uz\nИжтимоий тармоқларда Тошкент шаҳри Сергели туманидаги янги қурилган кўп қаватли уйнинг шифтидан сув оқаётганли акс этган видео тарқалди.\nУшбу ҳолатни “Ўзшаҳар қурилиш инвест” инжиниринг компанияси қуйидагича изоҳлади.\nМазкур ҳолат Сергели тумани 8 қурилиш участкасидаги кўп қаватли уйнинг 2 қаватида рўй берган.\n2020 йилнинг 14 январь куни хонадон эгаси янги уйга кўчиб келиш мақсадида хонадонни безаш, яъни парда осиш учун карниз ўрнатиш ишларини бажараётган пайтда плита бўшлиғидан сув оқиш ҳолати кузатилган.\nКейинчалик хона ҳарорати исиганда яна иккита нуқтада сув мавжудлиги аниқланган ва сувлар чиқазиб ташланган. Мазкур ҳолатни бартараф этиш мақсадида махсус ишчи комиссия тузилди ҳамда ҳолат атрофлича ўрганилди. Муаммо қурувчилар томонидан зудлик билан бартараф этилиб, хонадон эгаси уйни қабул қилиб олинган.\nМазкур ҳолат юзасидан хонадон эгасининг қурувчиларга эътирози йўқ.\nЭслатиб ўтамиз, янги хонадонга кўчиб ўтаётган фуқаролар агар уйда мавжуд камчиликлар бўлса-ю уни бартараф этишда қурувчилар томонидан сансалорликка йўл қўйилаётган бўлса, унда @uzshahar_arzon_uy_joy телеграм канали орқали ёзма мурожаат қилишларини сўраймиз. Муаммо тезда бартараф этилади.\n“Ўзшаҳар қурилиш инвест” ИК аҳолини замонавий, шинам ва сифат талабларига тўлақонли жавоб берадиган хонадонларда истиқомат қилишни кафолатлайди.


«Умид ниҳоллари» совриндорлари шарафланди\n2018.05.16 | Янгиликлар\n“Умид ниҳоллари” спорт мусобақаларининг Бухоро вилояти босқичи ғолиб ва совриндорларини шарафлаш маросими бўлиб ўтди.\nУмумтаълим мактаблари ўқувчилари ўртасида ўтказилган “Умид ниҳоллари” спорт ўйинлари олдингиларидан оммавийлиги билан ажралиб турди. Унда ўн йиллик таълим тизими жорий этилиши натижасида юқори синф ўқувчилари ҳам иштирок этди. Шунингдек, бу йилги спорт ўйинлари дастурига миллий кураш, турон якка кураши, белбоғли кураш, ўзбек жанг санъати турлари ҳам киритилди.\nВилоятда “Умид ниҳоллари”нинг 9-10-синф ўқувчилари (бадиий гимнастика бўйича 7-10 синф ўқувчилари) ўртасидаги мусобақаларда 10 мингдан зиёд ўғил-қиз иштирок этди. Улар орасидан сараланган 2 минг 496 нафар ёшлар баҳсларнинг вилоят босқичида ўз маҳоратини синовдан ўтказди. Жами 746 нафари медалларга сазовор бўлди.\nУмумжамоа ҳисобида Ғиждувон тумани вакиллари ғолиб бўлди. Уларга Президент совғаси – “Damas” автомашинаси топширилди. Иккинчи ва учинчи ўринга сазовор бўлган Бухоро шаҳри ҳамда Вобкент тумани жамоалари тегишли даражадаги кубок, диплом ва қимматбаҳо совғалар билан тақдирланди.\nТадбир ёш спортчиларнинг кўргазмали чиқиши, санъаткорлар томонидан намойиш этилган концерт дастури билан якунланди.


ДИҚҚАТ: "ОБОД МАҲАЛЛА" ТАДБИРИ! ФАОЛ ҚАТНАШИНГ ВА ҒОЛИБ БЎЛИНГ! » Кизилтепа тумани хокимлиги\nКизилтепа / Янгиликлар / ДИҚҚАТ: "ОБОД МАҲАЛЛА" ТАДБИРИ! ФАОЛ ҚАТНАШИНГ ВА ҒОЛИБ БЎЛИНГ!\nЎзбекистон Республикаси Президенти 2020 йилнинг 18 февралида "Жамиятда ижтимоий-маънавий муҳитни соғломлаштириш, маҳалла институтини янада қўллаб-қувватлаш ҳамда оила ва хотин-қизлар билан ишлаш тизимини янги даражага олиб чиқиш чора-тадбирлари тўғрисида"ги ПФ-5938-сонли Фармонини қабул қилганди. Фармон асосида "Обод маҳалла" тамойили йўриқномаси белгиланган. Унинг мақсади маҳаллалар, кўчалар ва хонадонларни обод ҳамда кўркам масканга айлантиришдан, аҳоли турмуш маданиятини янада юксалтиришдан иборат. Бунинг учун республика ишчи гуруҳи ташкил қилинган.улар жойларда бўлиб:\n- июнь, июль, август ойларини ўз ичига олган долзарб уч ойликда маҳаллаларда аҳоли учун маиший шароитлар яратилиши, жумладан ҳаммом, дорихона, озиқ-овқат дўконлари, маданият уйларининг мавжудлиги;\n– газ, сув, электр билан таъминланганлик;\n– томорқа экин ерларидан фойдаланиш;\n– хонадонларда тандирхона, товуқхона, молхона, ҳожатхоналарнинг тартиб билан қурилганлиги;\n– тадбиркорлик фаолиятини юритиш учун шароит яратилганлиги;\n– ижтимоий ҳимояга муҳтож оилаларга кўрсатилаётган ёрдамлар масалаларига эътибор қаратади.\nИшчи гуруҳи фуқаролар йиғинлари билан биргаликда:\n– мавжуд муаммоларни ўрганиш, улар ечими бўйича таклифлар тайёрлаш;\n– хонадонларни тартибга келтириш, оқлаш, дарахтларни парваришлаш, ариқларни тозалаш, ҳовлилар ва кўп қаватли уйлар атрофига гулзорлар ташкил этиш;\n– ҳар бир маҳаллада намунавий кўча, намунавий хонадон ташкил этиш;\n– тадбиркорликни ривожлантириш, ишсизлик ва камбағалликни камайтириш чораларини кўриш;\n– ҳар ҳафтада бир кун кўчаларни, хонадонларни, қабристонларни, йўлларни, ариқлар ва кўприкларни, коммунал тармоқларни ободонлаштириш мақсадида ҳашарлар ташкил этиш;\n– маҳаллалардаги ишсиз ёшлар, айниқса хотин-қизларни иш билан таъминлаш мақсадида тикувчилик, қандолатчилик ва бошқа цехларни ташкил этишга кўмаклашиш каби юмушлар амалга оширилишига масъул деб белгиланди.\n"Жонажон юртим ободлигига ўз ҳиссамни қўшаман!"шиори остида ўтадиган уч ойликда фаол иштирок этган ташаббускор фуқаролар, шунингдек "Обод хонадон", "Обод кўча", "Обод маҳалла" кўрик-танловлари ғолиблари рағбатлантирилади.\nЎйлайманки, тумандошларимиз бу тадбирда фаол иштирок этадилар, Қизилтепамизнинг янада гуллаб-яшнашига ўз улушларини қўшадилар.\nтуман ҳокимининг ўринбосари, туман маҳалла ва оилани қўллаб-қувватлаш бўлими бошлиғи.\n\nТадбирлар апр 11, 2020\n\nЖамиятда ижтимоий-маънавий муҳитни\nПрезидент фармонлари фев 19, 2020\n\nЯнгиликлар / Тадбирлар дек 19, 2019


Jamshid Namozov. Sarhadsiz tuyg’ularning rangin olami | Xurshid Davron kutubxonasi\nMuallif Adib: Muborak kun, O'zbek tarixi, adabiyoti va madaniyati 27.08.2014 1 izoh\n28 август — Ўзбекистон халқ рассоми Рўзи Чориев таваллуд топган кун.\nДевордаги она юрт кенгликлари акс этган сурат ёнида яна тўхтадим. Узоқдан ўша кулба, ўша боғ кўриниб турибди. Унда она Сурхоним узра янграётган чанқовузнинг мунгли ноласию бахши бобом қўлида тинмасдан чертилаётган дўмбира овози эшитилади. Бойсуннинг мусаффо ҳавосидан тортиб, анору хурмоларининг бўйи димоғимга урилиб туради.\nСАРҲАДСИЗ ТУЙҒУЛАРНИНГ РАНГИН ОЛАМИ\nРўзи Чориев 1931 йилнинг 28 августида Сурхондарё вилоятидаги Пошқурт қишлоғида дунёга келди. 1959 йил — Тошкентдаги П.П.Бенков номидаги Республика рассомчилик билим юртини тугатди. 1963 йил — Ленинграддаги И.С.Репин номидаги Тасвирий санъат, ҳайкалтарошлик ва архитектура институтини тамомлайди. 1966-1973 йилларда Низомий номидаги Тошкент давлат педагогика институтининг бадиий ижод бўлимида дарс берди. 1978 йилда Ўзбекистонда хизмат кўрсатган санъат арбоби унвонига сазовор бўлди. 1997 йилда Ўзбекистон бадиий академиясининг академиги этиб сайланди. 1998 йил «Эл юрт ҳурмати» ордени билан тақдирланди. 1999 йил Ўзбекистон Халқ рассоми унвонига сазовор бўлди. 2004 йил 18 февралда вафот этди.\nКузнинг охирги кунлари. Булут кўнгли ўксиб, ерга ўз дардини тўкяпти. Кўҳна чинор дарахтидан сўнгги япроқлар чайқала-чайқала оҳиста ерга қўнмоқда. Бу биз учун оддий ҳол. Аммо мусаввир учун айрилиқ. Мунгли жудолик. Юракни парча-парча қилувчи ҳаяжон. Кучли ҳаяжон эса ижодкор учун буюк асар яралишидаги тўлғоқ. Мўйқаламнга қувват берувчи жараён. Хаёлларни олиб қочгувчи илҳом файтуни. Мўйқалам соҳиби хаёлан файтунда илҳомлар оролига сайр этади. Оролда эса бир гуруҳ парилар мусаввир руҳиятини қуршаб олиб, ҳаёт тасвирини ижодкор хаёлига кўчиришга уринадилар. Хаёллар ижодкорни янги асар яралиши учун рассомни қўлига қалам ёки мўйқалам олишга ундайди. Оппоқ қоғоз бир зумда чизгилар билан тўлади. Бу оддий чизгилар буюк санъат асари яралишидаги сўқмоқдир. Илҳом файтунининг фалак ва замин оралиғидаги парвози шамол каби шиддатлидир. Шалола мисоли тоғда инаётган рангларни уйғунлаштира олган инсонларгина ҳақиқий расссомлик либосига муносибдирлар. Бундай либосларнинг энг шоҳонаси Ўзбекистон Халқ рассоми Рўзи Чориевга-да насиб этди.\nМусаввирнинг мўйқалами оддий қишлоқ одамларининг портретларидан тортиб, сўлим табиат манзараларигача, қўлида анор ушлаб турган келинчагу шохда осилиб турган Қумқўрғон олмаларигача чизди. Унинг алоҳида шох асари йўқ. У яратган расмлар портретми, автопортретми, натюмортми, композициями, турли хил мавзуга бағишланган ёки табиат манзараларими, ҳамма-ҳаммаси шоҳ асарлар.\nРўзи Чориев ижодхонасига кирган инсон бир лаҳза бўлса-да хаёлларга берилиб, Сурхон воҳаси бўйлаб саёҳат қилмасдан кетмайди. Менинг-да хаёлларим узоқ-узоқларга улоқиб кетади. Баъзида Бойсуннинг виқорли тоғларини кезсам, баъзида булоқдан сув олиб кетаётган келинчакка кўмаклашаман. Баъзида адир кенгликларидан ўтиб чироғи ёниқ қолган кулба томон ошиқаман. Кулбада соч-соқоли оппоқ мусаввир расм чизиб ўтиради. Мўйқалам бир зумда қоғозда кўз олдимда анорлар суратини гавдалантиради. Бу бобомнинг боғидаги менга таниш бўлган анорлар. Қип-қизил анорлар. Гўё ичида дард бордай. Анорларнинг юракни эзувчи ноласи қулоғимга чалиниб тургандай. Худди нимадандир норозидай, нуқул фиғон чекаверади. Ўксийверади. Йиғлайверади. Кимдандир нажот тилайверади. Шунча дард, шунча аламнинг боисини билиш учун мусаввирга мурожаат қиламан. Мусаввир ҳам нимадандир куйингандек бошини сарак-сарак қилади. Гўё бу менинг дардим, Сурхонимнинг дарди дегандек.\nРассом ўз ишида давом этаркан, мен унинг ижодхонасидаги расмларни томоша қилиш билан овора бўламан. Тоғ чизмалари, табиат манзаралари, йўлда чизилган лавҳалар, қолаверса, оддий қишлоқ одамларининг, потрретлари унинг ижодхонасини тўлдириб турибди. Хона тўридаги ажойиб бир картина мени ўзига ром қилди. Унда турли хил қиёфадаги инсонлар акс эттирилган. Аммо, асар охирига етказилмаган. Бир бурчагига жимжимадор қилиб «Сурхондарё одамлари». 1971 йил кеч соат 6:30″, деб битиб қўйилган. Картинага қараб узоқ ўйлаб қолдим. Инсон умри шунчалик қисқаки, баъзида умр бўйи режалаштириб қўйган ишларнида тугатолмай қолади. Афсус, афсус…\nИжодхона тўридаги асар ҳам мени ҳайратлантиради. Бир аёл. Ёнида бешик. Аёл бешикка бағрини бериб мунгли алла куйлаяпти. Алла мени ўз оғушига чулғаб олади. Болалигимни эслайман. Ёшлигимга қайтаман.\nАлла айтаётган аёл сурати билан қизиқиб, мусаввирни саволга тутаман. У саволимга оҳисталик билан жавоб беради: «Ростданам ажойиб сурат. Бир куни дўстимнинг уйига бордим. Дўстим ташқарига чиққан эди, ичкари хонадан чақалоқ йиғиси эшитилди. Тинчликми деб ичкарига чопиб кирдим. Дўстимнинг аёли боласини овутиш учун алла айта бошлади. У аллани шунақанги маромига етказиб куйладики, умрим бино бўлиб бунақа алла эшитмагандим. Чунки, болалигим болалар уйида ўтган. Юрагим тўлқинланиб кетди. Илҳом париларим ўради. Алла манзараси тез орада қоғозга кўчди.»\nМусаввирнинг асарлари бир қарашда оддий туюлса-да лекин уларга қараб бир кўзинг қувонса, бир юрагинг увишиб кетади. Бир сўз билан айтганда бу асарларда инсонларнинг ички кечинмаларини юзага чиққан. Асарлардан ўзбекона миллийлик, қадимийлик уфуриб туради.\nБиз унинг севимли боғини айланамиз. Боққа қараб мусаввирнинг сири нимада эканлигини англай бошладим. Тўйиб суҳбатлашдик. Кўнгиллашдик. Тўсатдан у нимагадир шошиб қолди. Югуриб ичкарига кириб кетди. Шошганча бир парча қоғоз ва мўйқалам кўтариб чиқди. Илҳом фойтуни боғ оралади шекилли, бирдан расм чизишга киришиб кетди. Унга ҳалақит беришни истамай ортга бурилдим. Сўқмоқ бўйлаб одимладим. Хаёлларим эса ҳамон боғда. Оёқларим олдинлаяпти-ю кўнглимнинг кетгиси йўқ. Ҳануз Рўзи Чориевнинг ижодхонасидаман. Ўтган бир лаҳза ичида рассом билан анчагача суҳбатлашибман.\nМусаввир асарлари мазмунини энди аввалгиданда теранроқ англай бошлагандекман. Қаерга бормайин, қандай кўргазмада бўлмайин унинг асарларини бир қарашда танийман ва бир қарашда бошқа рассом асарлдаридан ажрата оламан. Буни мен мусаввирнинг фақатгина услубидангина эмас, балки унинг ички руҳиятини кенглиги, дунёқарашининг кучлилиги, янгича изланишлари, инсон сиймоси ва табиатга бўлган доимий қизиқиши, ўзгача тасвирлаш йўлини топа олганлигидан деб биламан.\nСурхон воҳасининг ажойиб, бетакрор табиати ва қадимий ўтмишини мўйқалами орқали уйғунлаштирган ижодкор истеъдодига тан бердим. Девордаги она юрт кенгликлари акс этган сурат ёнида яна тўхтадим. Узоқдан ўша кулба, ўша боғ кўриниб турибди. Унда она Сурхоним узра янграётган чанқовузнинг мунгли ноласию бахши бобом қўлида тинмасдан чертилаётган дўмбира овози эшитилади. Бойсуннинг мусаффо ҳавосидан тортиб, анору хурмоларининг бўйи димоғимга урилиб туради. Мусаввир мени сўлим боғига ижодхонасига чорлаяпти. Мен унинг ёнига боришим, у билан узоқ узоқ суҳбат қуришим керак. У ҳам менга боя чизиб бошлаган суратини гапириб беради. Мен, албатта бораман…\nРўзи Чориев асарларидан намуналар\nКерамика устаси Хақбердиев портрети\nБойсунлик аёл. 1981\nТаниқли актёр Олим Хўжаев портрети\nСайроблик қария портрети\nТаниқли кино рассоми Шавкат Абдусаломов портрети\nTeg(lar) Jamshid NamozovRo'zi Choriyev


“Ҳалол мол яхши одамга қандай ярашади…” « Ўзбекистон Халқ Ҳаракати\n“Ҳалол мол яхши одамга қандай ярашади…”\n06 November 2016 - 7:00\nТАРИХИ МУҲАММАДИЙ — 109\nБу ер билан Мадинанинг оралиғи ўн кунлик йўл эди. Тарихи ҳижратнинг саккизинчи йили жумодул охира ойида бу воқеа бўлди.\nБунинг сабаби эрса, ўша ерлик Қузоа қабиласи Мадина атрофига ҳужум қилмоқ учун тайёргарлик қилаётурлар деган хабар Расулуллоҳга етмиш эди. Иш улғаймасдан илгари унинг чорасини қилиш керак бўлганликдан бунинг олдини олиш учун Амр ибн Осни чорлаб, унга айтдилар:\n— Эй Амр, сени аскарга бошчи қилиб, душман устига юборурман. Сен бу сафардан ғанимат мол топгайсан, дағи ҳеч қандай зиён кўрмасдан, саломат қайтгайсан.\n— Ё Расулаллоҳ, мен молга қизиқиб мусулмон бўлмадим, балки Ислом динини ҳақ билиб, иймон келтирдим, — деди.\n— Ҳалол мол яхши одамга қандай ярашади, — дедилар.\nЧунки мол Аллоҳ таоло томонидан бандаларига берилган неъматдир. Агар банда бунинг шукрини қилар экан, кундан-кунга у неъмат кўпаяди. Агар шукрини қилмас экан, ундан албатта бир куни ажралади. Инсон оламида илгаридан келган Аллоҳнинг одати шулдир. Энди неъматга шукр қилишнинг маъноси, шу нарсани Аллоҳнинг буйруғига ишлатиш, анинг устига қўйилган шариат ҳақларини тўлиқ бажариб туриш демакдир. Инсоннинг ўзи тўғри йўлдан тоймагунча унга берган неъматни Аллоҳ қайтариб олмайди. Чунки Қуръонда айтади:\n«Лаин шакартум лаазийданнакум ва лаин кафартум инна азабий лашадийд», яъни, «Агар шукр қилсанглар, берган неъматимни яна кўпроқ бераман, агар ношукрчилик қилар экансизлар, меним азобим бек қаттиқдур». Бу деган эрса, бу дунёда у неъматдан ажрайсизлар, охиратда эрса ношукрчилик қилганнинг азобини яна тортгайсизлар, демакдур.\nЯна ўз сўзимизга келайлик. Шундай қилиб, ансор ва муҳожир саҳобалардан уч юз аскарга Амр ибн Осни амир қилиб жўнатдилар. Булар ичида улуғ саҳобалардан кўп киши бор эди. Расулуллоҳ соллаллоҳу алайҳи васаллам бу аскарга оқ туғ, қора байроқ бердилар.\nКундузи яшириниб, ҳеч кимга кўринмай, кечаси тинмай йўл юриб душман ерига яқинлашиб келганда, олдин юборилган тингчилар душманнинг кўплигидан хабар келтирдилар. Буни англаши билан Амр ибн Ос Расулуллоҳга киши чоптириб, ёрдам аскари сўради. Дарҳол ҳазрати Абу Убайдани бошчи қилиб, яна икки юз аскар юбордилар.\nБу кейинги аскар ичида ҳазрати Абу Бакр, Ҳазрати Умар ҳам бор эди. Буларга буюрдиларким, Амр ибн Ос аскарига қўшилгайлар, сўнгра ҳар икки амир биргаликда иш олиб боргай, дедилар.\nШу билан кейинги аскарлар тез юриб олдинги аскарга етиб олдилар. Шу орада бир намознинг вақти кириб, ани ўтамакчи бўлдилар. Ислом қонунида аскарга ким бошчи бўлса, намозда имом бўлиш анинг ҳаққидур.\nШунга қараб ҳазрати Абу Убайда намозга имом бўлиш учун саф олдига ўтмоқчи бўлди. Анда Амр ибн Ос:\n— Сени Расулуллоҳ менга ёрдамчи қилиб юбормишдур. Бутун аскар устида бош қўмондонлик меним ҳаққимдур, — деб ўзи имом бўлиб намозга ўтди.\nСўнгра Ислом аскари душман ерига киргач, улар устига тўсатдан ҳужум қилдилар.\nДушман аскарлари дастлабда озроқ урушган бўлсалар ҳам, кейин енгилиб қочдилар. Кўплари ўлдирилиб, бутун моллари ўлжага қолди. Шу кунлари эса қиш мазгили (вақти) бўлиб, ҳавонинг анчагина салқинлиги бор эди. Аскар усти юпун бўлиб, уларга совуқ ўтган бўлса ҳам, ўт ёқиб исинишга амирлари Амр ибн Ос унамади.\nЯна шу туни ўзи иҳтилом бўлиб, булғанмиш эди. Совуқдан қўрқиб ғусл қилмасдан, таяммум билан намозга имом бўлди. Қочган душман аскарини қувлашга сўраб эдилар, унга ҳам рухсат бермади. Анинг шу қилган ишларидан Ҳазрати Умар бошлиқ бир неча саҳобалар норози бўлишиб, ҳазрати Абу Бакр Сиддиқ олдига келишди. Анда у:\n— Расулуллоҳ соллаллоҳу алайҳи васаллам шу сафарги аскар устига бу кишини бошчи қилиб қўймишдур. Уруш ишида балки биздан анинг билгани ортиқроқ бўлгай. Энди бу тўғрида на қилур эрса, унга ҳаммамиз бўйсунишимиз керакдир, — деб уларни босиб қўйдилар.\nСўнгра Мадинага келгач, Амр ибн Ос:\n— Ё Расулуллоҳ, сизга айтгандирлар, мен бу сафарда аскарга ёқмайдиган бир неча иш қилдим. Биринчиси, ҳаво совуқ бўлса ҳам аскарларга ўт ёқиб исинмоққа рухсат қилмадим. Бунинг сабаби эрса, душман жосуслари тун қоронғусида келиб ўт ёруғида ўлтирган аскарнинг озлигини пайқаб қолгайлар. Иккинчиси, душманларимиз биздан енгилиб қочдилар, лекин буларни орқаларидан қувлашга рухсат бермадим. Чунки душман ҳийла қилиб ёлғондан қочган бўлса, бир ерга қўйган буқтирма (пистирма) аскари бўлиб қолиб, яна қувлаган кишиларга зиён етиб қолмасин, деб ўйладим. Аммо иҳтилом бўлиб қолганимда ҳаво совуғидан қўрқиб сувга тушмаганим тўғридур. Ғусл қилмасдан таяммум билан намозга имом бўлдим, чунки Қуръонда Аллоҳ айтмишдур: «Эй мўминлар, ўзингларни ҳалок қилғудек ишни қилманглар, чунки Аллоҳ таоло сизларга бек меҳрибондур». Аллоҳ шундай дегач, ўзимга зиён бўлгудек ишни қилмадим, — деди.\nАнда Расулуллоҳ соллаллоҳу алайҳи васаллам унинг кейинги сўзига кулиб қўйдилар. Лекин олдинги айтган сўзларини тўғри топиб:\n— Яхши қилибсан, — дедилар.


Асабийлашманг, “ўлим уйқу”си хавфи бор! - 12 Апреля 2018 - BEPUL MP3 KO'CHIRISH, VIDEO KLIP, FOTO SURATLAR, YANGI\nSvetikBoora, VitalyBoora, GribovBoora, MalinaErumb, OlegkaBoora, OlegkaErumb, Marinaapeby, vasilisaa-90, 220692nm, neednutPem, zakdum, zakPesse, courtneyfn2, winniepv16, Twilula, Sleern, KennethAnist, caratw1, neednutzog, katinaep16, jacquelynet16, AndrewVet, kuplinovichAlexo, ronnieyj69, madgemq1, SergeiKud\nГлавная » 2018 » Апрель » 12 » Асабийлашманг, “ўлим уйқу”си хавфи бор!\nАсабийлашманг, “ўлим уйқу”си хавфи бор!\nАйтишларича, рус адиби Николай Гоголь умр бўйи тириклайин кўмилишдан қўрқиб яшаган. Ўлимидан бир неча йил ўтгач, қабрини бошқа ерга кўчириш учун устухони очилганда майит кўмилганидек эмас, ёнбош ҳолда ётганига гувоҳ бўлишган. Шундан сўнг Гоголь ҳаётлигида қўрққани ҳақиқатан амалга ошгани, у, аслида, ўлимга жуда ўхшаш ҳолат – летаргик уйқуга кетгани ҳақида турли миш-мишлар тарқалган. Бу ҳодисани бир уйдирма дейдиган бўлсак, Гиннеснинг рекордлар китобига киритилган қуйидаги воқеани қандай рад этиш мумкин?\nНадежда Лебедина исмли аёл турмуш ўртоғи билан шу қадар қаттиқ уришиб қоладики, руҳий зарба таъсирида летаргик уйқу юз беради. 34 ёши (1954 йили)да қаттиқ «ухлаб қолган» аёл 20 йилдан сўнг (1974 йили) кўзини очган. Бу орада унинг ҳам эри, ҳам онаси оламдан ўтишган эди. Академик И. Павлов эса 22 йил тирик мурда бўлиб ётган бир бемори тўғрисида ёзиб қолдирган. Манбаларда келтирилишича, у 1896 йилдан 1918 йилга қадар летаргик уйқуда бўлган. Сўнгги йилларда унда ҳаракат аломатлари сезила бошланган ва ниҳоят бемор кўзини очган.\nҲақиқатми ё чўпчак?\nБу ғайриоддий ҳолат одамларни азалдан қизиқтириб, ўйлантириб келган. XVIII асрда Европа, хусусан, ҳозирги Германияда майитни ўлимидан сўнг уч кунгача кўмиш ман қилинган. Ҳатто тобут қутисидан бир тешик очиб, унга найча уланган. Бундан мақсад «адашиб» кўмилганлар жонини сақлаб қолиш эди. Баъзан «сигнал» бериши учуннайчага қўнғироқча ҳам тақилган.Турли манбаларда бу борадаги ажабтовур, ҳатто кулгили ихтиролару конструкциялар ҳақида ўқиш мумкин.\nДарвоқе, 1910-1930 йилларда Европада летаргия эпидемияси юзага келган. Одамлар ўлмай туриб кўмилишдан ваҳимага тушишган. Қариндош-уруғларига «Ўлсам, фалон кун дафн қилмай туринглар, жоним узилганига аниқ ишонч ҳосил қилинглар», деган маънода васиятлар қолдиришган.\nАлександр Дюма, Габриэл Гарсиа Маркес каби таниқли ёзувчилар ҳам бу мавзуга мурожаат қилиб, қаҳрамонларининг "тубсиз уйқу”га кетганини тасвирлашган. Бора-бора летаргик уйқуни илмий жиҳатдан чуқур ўрганишга киришилди. Хўш, летаргик уйқу ўзи нима? Организм жўшқин ҳаётдан кўра беҳуштлик уйқусини танлашига нима сабаб бўлади? Аслида, бу ҳақиқатми ёхуд бир чўпчак?\nМутахассис: Зулайҳо БОЛТАЕВА, Хоразм вилояти, Урганч тумани Вилоят саломатликни тиклаш шифохонаси неврологи, тиббий психологи.\nЛетаргия – ўзни йўқотиш\nЛетаргик уйқу — бу тўсатдан юз берадиган, инсоннинг тириклик аломатлари бутунлай йўқолмаса-да, сезилмас даражага тушиб қоладиган ҳолат. Грек тилидан таржима қилинганда, "летаргия” сўзи "ўзни йўқотиш”, "ҳаракатсизлик” деган маъноларни англатади.\nУ касаллик саналса ҳам замонавий тиббиёткелиб чиқиши сабабларини тўлиқ аниқлаганича йўқ. Кузатувларга кўра, наслий омиллар, жисмоний, ақлий ва руҳий зўриқишлар, асаб тизимида мувозанатнинг кескин бузилиши, кучли ҳаяжон «ўлим уйқу»сини чақириши мумкин. Ҳатто узоқ давом этган уйқусизлик ва тўйиб овқатланмаслик ҳам "ўлим” уйқусини чақиради.\nЯна бир фаразга кўра, оғир уйқуни фанга номаълум вирус келтириб чиқаради. Бошқа бир тахминларда эса мия тўқималарини зарарловчи бактериялар, охир-оқибат, «ўлим уйқуси»га сабаб бўлиши айтилади. Афсуски, буларнинг бирортаси бўлмаган тақдирда, яъни сабаби номаълум тарзда ҳам жонсиздек ухлаб қолиш тарихда кўп бор рўй берган.\nХудди ўликка ўхшайди\nЛетаргик уйқудаги инсоннинг барча ҳаётий кўрсаткичлари пасаяди: териси совийди, оқаради. Кўз қорачиқлари ёруғликка реакция бермайди. Нафас олиши ва юрак уриши камаяди, ҳатто билинмай қолади. У оғриқни ҳис қилмайди. Тана ҳарорати кескин тушиб кетади.\nУни ташхислашда шифокорлар инсонни бу ҳолатга тушиб қолишига сабаб бўлган омилларни ўрганишади ва имкон бўлса, уларни бартараф этишга ҳаракат қилишади.\nЛетаргиянинг енгил ва оғир шакли бор. Енгил тури чуқур уйқуга қиёсланади, бунда беморнинг нафас олишидаги равонлик ўзгармайди. Оғир даражаси эса ўлимга ўхшайди: юрак бир дақиқада атиги 2-3 марта уриб, уни илғаш ниҳоятда қийин кечади. Шу боис оғир тусдаги летаргик уйқуга кетган одамни атрофдагилар, ҳатто тиббиёт ходимлари ҳам ўлган, деб хулоса чиқариши мумкин.\nҚанча давом этади?\nБу уйқу бир неча соатдан бир неча кун, ҳафта, ойгача чўзилиши мумкин. Унинг қачон бошланиб, қачон тугашини олдиндан айтиш қийин. Беморга шунчаки тинчлик ва ором керак. Биласизки, инсон организми узоқ вақт сувсиз ва озиқ моддаларисиз қола олмайди. Шу сабаб шифокорлар тавсиясига кўра, беморни зонд воситасида овқатлантириш ва терисини мунтазам парваришлаб туриш лозим. Баъзи хулосаларга кўра, летаргик уйқудаги одам ташқи дунёдан бутунлай узилиб қолмайди. У ён-атрофдаги овозларни эшитиб турган бўлиши эҳтимолдан холи эмас. Фақат бунга муносабат билдира олмайди. Шу боис у билан суҳбатлашиш, уни уйғонишга чорлаш тавсия қилинади. Аксар пайтларда уларнинг шифохонада ётишига зарурат бўлмайди. Уй шароитида, қариндошлар кузатуви остида бўлишса кифоя. Муҳими, бемор ётган хонани мунтазам шамоллатиб, тозалаб туриш лозим.\nКомадан фарқи нима?\nКома, одатда, касаллик асорати сифатида, шунингдек, оғир жисмоний таъсир, жароҳат ва ҳалокатлар, жарроҳлик операцияларидан сўнг юзага келади. Шу сабаб унга алоҳида касаллик сифатида қаралмайди. Летаргик уйқу эса тўсатдан, мутлақо кутилмаганда рўй беради. Комада ҳам бемор гўё қаттиқ уйқуда, беҳушт ҳолатда бўлади. Шифокорлар Глазко шкаласи ёрдамида унинг даражаси (бирдан тўртгача)ни аниқлай олишади. Комадан бемор мустақил равишда ёхуд шифокорлар қўллаган даво чоралари ёрдамида чиқиб кетиши мумкин. Комадан фарқли ўлароқ, летаргия даволанишни талаб қилмайди, аниқроғи, муолажалар фойдасиз. Шундай бўлса-да, унда ўлимга олиб келиш хавфи юқори бўлмайди.\nДавоси топилганича йўқ\nАтрофга бир назар ташласак, ярим летаргия ҳолатидаги кишиларни кўришимиз мумкин. Уларнинг яшагиси йўқ, барча нарсага бефарқ, ҳаётдан маъни излаб тополмайди. Тиббиёт бу ўринда ожиз. Ягона нажот — инсоннинг ўзидан, иродасидан, унинг маънавияти ва руҳияти озиқланадиган манбалардан. Одам ҳаётдан завқ олиб яшай билиши, ҳеч қурса, шунга интилиши керак. Ўтмиш ва келажак билан эмас, бугунидан баҳра олиб умр кечириши лозим. Ички қўрқувлар, аслида, уни тирик мурдага айлантириб қўйиши ҳеч гап эмас. Летаргик уйқуга тушиш ҳолатлари айни кунларда жуда кам кузатилмоқда. Албатта, малакали шифокорлар уни ўлимдан фарқлай олиш кўникмасига эгалар. Бундай ҳолларда заруратга кўра, электрокардиография ёки электроэнцефалограмма қилинади. Бироқ касалликнингдавоси ҳозирча топилгани йўқ. Боиси у тиббиёт учун тўла ўрганилмаган феномен бўлиб қолмоқда.\nКатегория: Foydali maslahatlar / Полезны советы | Ko'rganlar:: 195 | Добавил: www.BePuL.NeT | Теги: #новости, #news, #uznews, #Yangiliklar, #Yangilik, #xabarlar, #newsuz, #habarlar, #ahborot | Рейтинг: 0.0/0\nBolada maqsad bormi?\nGulkaramning foydali xususiyatlari\n2014-2015 куз-қиш мавсуми: урфдаги 8 хил соч турмаги!\nОналар учун: қиз бола тарбиясидаги энг керакли тавсиялар\nУмуртқа чурраси қайталанса...


Ҳабиб футбол бўйича “Афсоналар кубоги”да иштирок этади | Qalampir.uz\nҲабиб футбол бўйича “Афсоналар кубоги”да иштирок этади\nСпорт\t04 Сентябрь 16:52 2052\nЕнгил вазн тоифасида UFC собиқ чемпиони Ҳабиб Нурмуҳамедов футбол бўйича Москвадаги “Афсоналар кубоги” хайрия ўйинида иштирок этишини маълум қилди. Турнир жорий йилнинг 10-11 сентябрь кунлари бўлиб ўтади.\n“Футбол учун режалар йўқ. 11 сентябрь куни Москвада “Афсоналар кубоги”ни ўтказамиз. Бу ерга ўтмишнинг афсонавий футболчилари келади. Мени 20 йил аввалги футбол юлдузлари билан ўйнашга таклиф қилишди, бу хайрия учрашуви бўлади. Ўзим мухлислик қилган юлдузларга қарши ўйин қизиқ бўлади”, дейди Нурмуҳамедов ТАССга берган интервьюсида.\nЭслатиб ўтамиз, Ҳабиб фаолияти давомида 29 та жанг ўтказган ва барчасида ғалаба қозонган. У Жастин Гэтжини мағлубиятга учратганидан сўнг, 2020 йилнинг октябрь ойида ММА’даги фаолиятини якунлаганини эълон қилди. Ҳабиб онасига биринчи мураббийи ва отаси Абдулманап Нурмуҳамедов вафотидан кейин бошқа жанг қилмасликка ваъда берганини таъкидлаган эди. Шундан сўнг, UFC президенти Дэна Уайт бир неча бор уни октагонга қайтишга кўндирмоқчи бўлди, лекин барча таклифлар рад этилди.\n22 Сентябрь 15:47 47600\n23 Сентябрь 16:54 35979\n24 Сентябрь 07:41 30770\n22 Сентябрь 16:48 28034\n23 Сентябрь 08:03 24005


Ғуломжон Самадов: “Ёрқин из қолдирган сўз “Адолат” СДПга тегишли!” | "Адолат" СДП\nҒуломжон Самадов: “Ёрқин из қолдирган сўз “Адолат” СДПга тегишли!”\n“Америка овози” мухбири Навбахор Имамова “Халқаро пресс клуб” модератори Ғуломжон Самадов ҳамда Халқаро матбуот маркази раҳбари Жалолиддин Усмонов билан сайлов якунлари тўғрисида интервью уюштирди.\nСуҳбат давомида у “Сайлов жараёнлардаги чиқишларда эсда қоларли, ёрқин из қолдирган ташаббус ва фикрлар бўлдими?” мазмунидаги савол билан мурожаат қилди.\nҒуломжон Самадов саволга жавоб бераётиб сайлов қизғин кечгани, ноодатий ғоялар кўплаб илгари сурилганини таъкидлади. Мисол келтириш сўралганида журналист энг ёрқин из қолдирган сўз сифатида “Адолат” СДП партияси раҳбари Наримон Умаровнинг фикрини ёдга олди. “Мустақил Тергов департаменти тузиш таклифи 30 йиллик тарихда илк бор янгради”, дея эътироф этди у.\nМаълумот ўрнида: Партия сайловолди дастурида қайд этилганки, бугунги кунда дастлабки тергов ҳаракатлари Ўзбекистон Республикаси Бош прокуратураси, ИИВ ва ДХХ томонидан амалга оширилмоқда. Дастлабки тергов органларининг тарқоқлиги натижасида инсон ҳуқуқларининг бузилиши ҳолатлари юз бераётганлиги сайловчиларнинг ҳақли эътирозларига сабаб бўлмоқда. Бош прокуратура ва унинг қуйи органларининг тергов жараёни устидан назорат функцияси тобора пасайиб бормоқда. Ушбу ҳолатни бартараф қилиш, дастлабки тергов устидан назоратни кучайтириш мақсадида партия мамлакатда ягона тергов органи – Тергов қўмитасини ташкил этиш ташаббусини илгари суради.\nXysanov Aziz Ramazonivich\njuda ajoyib yangiliklar


Бош саҳифа / Маданият / Ботир Зокиров таваллудининг 80 йиллигига бағишланг...\nБотир Зокиров таваллудининг 80 йиллигига бағишланган танлов ўтказилади\nЎзбекистон Бадиий академияси ва Ботир Зокиров номидаги жамоат фонди томонидан машҳур ёзувчи, шоир, истеъдодли санъаткор таваллудининг 80 йиллигига бағишланган суратлар танлови ўтказилиши эълон қилинди.\nМазкур танлов “Қўшиқнинг мазмун-моҳиятини тасвирлаб бер” деб номланади.\nТанловда профессионал санъаткорлар ҳамда рассомчилик ўқув юртлари талабалари иштирок этишлари мумкин. Танлов доирасида иштирокчилар мусиқий мавзулар мажмуасини ифодалаб берадиган расмлар композициясини яратиб берадилар.\nМахсус комиссия жории йилнинг 20 мартига қадар 100 та суратни танлаб олишади. Улар Ўзбекистон Бадиий академиясининг залларидан бирига 3-5 кун ичида экспозицияга қўйилади. Кўргазма пайтида чуқур билимга эга ҳайъат аъзолари танловнинг 12 та финалчиларини эълон қилади. Улар учта совринли ўринлар учун аниқланадилар. Барча лауреатларнинг номлари танловнинг финал босқичида тақдирлаш маросимида эълон қилинади.\nТанлов штаби Тошкент фотосуратлар уйида жойлаштирилган. 2016 йилнинг 1 апрель куни якуний хулоса чиқарилади.\nТанлов якунлари бўйича нафақат ғолиблар ишларининг аукциони ўтказилади балки танлов финалчиларининг 12 та суратлари билан безатилган тақвимни нашр қилиш ҳам режалаштирилган.


Хиллари Клинтон ўз президентлигининг биринчи куни Нетаньяхуни АҚШга таклиф қилишга ваъда берди\n09:38 / 07.12.2015\nАҚШ президенти лавозимига номзод Хиллари Клинтон АҚШ ва Исроил ўртасидаги муносабатлар “кейинги босқичга” олиб чиқилиши кераклигини айтди, деб хабар бермоқда The Times of Israel нашри. Клинтон бу ҳақда Вашингтондаги анжуманда айтиб ўтди.\nКлинтон президент сайловларида ютадиган бўлса, ўз президентлигининг биринчи куниёқ Исроил бош вазири Биньямин Нетаньяхуни Вашингтонга таклиф қилишга ваъда берди. Унинг айтишича, икки давлат ҳарбий соҳада ҳамкорликни жиддий мустаҳкамлаш ва кучайтириш устида иш олиб бориши лозим.\nКлинтон араб-исроил муносабатлари ҳақида гапирар экан, бир давлат манфаатлари йўлидагина қарорлар қабул қилиниши янги ихтилофларга олиб келишига ишончи комиллигини айтди.\nКлинтон, шунингдек, Исроил ҳукуматининг ҳамма аъзолари ҳам Фаластин миллий маъмурияти раҳбари Маҳмуд Аббосни ҳамкор сифатида кўрмаётганларини айтиб ўтди. Клинтон Аббос ўрнини босадиган яхши номзод йўқлигини, унинг ўрнини фақатгина ИШИДнинг “қора байроғи”гина эгаллаши мумкинлигини айтди.


тарбия ва спорт вазирлиги томонидан Ўзбекистонда футболни ривожлантиришни янги босқичга олиб чиқиш чора-тадбирлари тўғрисида Президент фармони лойиҳаси муҳокамага қўйилгани ҳақида ... фармони лойиҳаси муҳокамага қўйилгани ҳақида хабар бергандик. Унда Ўзбекистон Республикаси Жисмоний тарбия ва спорт вазирлиги, Халқ таълими ...\nтарбия ва спорт вазирлиги томонидан Ўзбекистонда футболни ривожлантиришни янги босқичга олиб чиқиш чора-тадбирлари тўғрисида Президент фармони лойиҳаси муҳокамага қўйилди. Унда ... тўғрисида Президент фармони лойиҳаси муҳокамага қўйилди. Унда Ўзбекистон Республикаси Жисмоний тарбия ва спорт вазирлиги, Халқ таълими ...\nтехнологик парки — IT-Parkни ривожлантириш учун грант ажратиш орқали Ўзбекистон IT-соҳасини қўллаб-қувватлаш масаласи бўлди. Шунингдек, IT-Park ... Венчур фонди мавзулари юзасидан ҳам муҳокамалар бўлди. Меҳмонлар Ўзбекистоннинг АКТ соҳасидаги салоҳиятига алоҳида эътибор ва ижобий томонга ...\nГидрометеорология маркази 14 ноябрь куни Ўзбекистонда кутилаётган об-ҳаво маълумотини эълон қилди. Тошкентда ҳаво бироз булутли бўлади, ёғингарчилик бўлмайди. Шарқдан секундига ...\nЎзбекистондан энг кўп кўчиб кетаётганлар қозоқ миллатига тегишлидир. Йил бошидан бери 10,500 киши Ўзбекистонни бутунлай тарк этган, дея хабар ... тарихий ўлкаларига кўчиб келган қозоқлар эгаллаган - 60 фоиз. Ўзбекистондан қозоқ миллатига мансуб аҳолининг 37 фоизи Россияга кўчиб ...\nҳамда Ўзбекистон ўртасида таълим соҳасида жиддий янгиликлар кутилмоқда. Бу ҳақда Хориждаги турклар ва қардош халқлар бошқармаси (YTB) раҳбари Абдуллоҳ ... маълум қилди. Туркиялик меҳмон сўнгги бир неча кун давомида Ўзбекистондаги давлат ташкилотлари ҳамда таълим муассаларида музокаралар ...\nГидрометеорология маркази 13 ноябрь куни Ўзбекистонда кутилаётган об-ҳаво маълумоти хусусида хабар берди. Тошкентда ҳаво бироз булутли бўлади, ёғингарчилик бўлмайди. Шарқдан секундига ...\nГидрометеорология маркази 12 ноябрь куни Ўзбекистонда кутилаётган об-ҳаво маълумоти ҳақида маълумот берди. Тошкентда ҳаво ўзгариб туради, ёғингарчилик бўлмайди. Шарқдан секундига 3-8 ...\nагентлиги ахборот хизмати хабар берди. Ташриф мобайнида Депардье Ўзбекистон Республикаси Бош вазири ўринбосари Азиз Абдуҳакимов, Ислом цивилизацияси ... қоралайди. Кўплаб халқаро экспертларнинг таъкидлашича, Ўзбекистон мусулмон дунёси учун инсонпарварлик моделининг пойдеворини қўймоқда», ...\nЎн учинчи маротаба ташкил этилган тадбирнинг очилиш маросимида Ўзбекистон таълим тизими мансабдорлари, Германия ҳамда Швейцария дипломатлари ... уюшмаси (DVV), Хориждаги мактаблар марказий бошқармаси (ZfA) ҳамда Ўзбекистон олмон тили ўқитувчилари ассоциацияси ҳамкорлигида ташкил этилди. Ўзбекистон ...\n«Ўзбекистон Республикасининг айрим қонун ҳужжатларига ўзгартишлар киритиш тўғрисида»ги Қонун Президент томонидан имзоланди. Бу ҳақда «Ҳуқуқий ... мувофиқ, чет эл фуқароларининг ва фуқаролиги бўлмаган шахсларнинг Ўзбекистонда вақтинча бўлиш қоидаларини бузганлиги учун жавобгарлиги либераллаштирилиши ...\nГидрометеорология маркази 6 ноябрь куни Ўзбекистонда кутилаётган об-ҳаво маълумотини эълон қилди. Тошкентда ҳаво ўзгариб туради, ёғингарчилик бўлмайди. Кечаси ва эрталаб туман тушиши ...\nЯрим финал босқичида финал йўлланмасини қўлга киритиш учун Иордания, Ўзбекистон, Тожикистон, Қирғизистон ва Қозоғистондан келган иштирокчилар ... ёш тоифасининг «Robo-football» йўналишида Иордания, Ўзбекистон, Қозоғистон вакиллари ярим финал ўйинларида иштирок этдилар ...\nЎзбекистон миллий университети ректори Авазжон Мараҳимов Япониянинг Сока университети президенти Дайсаку Икедага ЎзМУ “Фахрий доктори” унвонини ... сафари доирасида Сока университети қошидаги мактаб ва Япониядаги Ўзбекистон элчихонасига ҳам борган. Делегация 29 октябрда Япониянинг Фан ...\nноябрда Ўзбекистонга Ғарбий Қозоғистон орқали Урал ҳудуди (Екатеринбург)дан шаклланган совуқ ва нам ҳаво оқими кириб келади дея хабар бермоқда «Ўзгидромет». ...\nБританиянинг Европа Иттифоқидан чиқишидан сўнг Ўзбекистон – Буюк Британия ўртасидаги барча соҳаларда ҳар томонлама амалий ҳамкорлик янада ривожланади. Бугун, 31 октябрь куни ТИВда Ўзбекистон ...\nДоғистонлик таниқли курашчи «ўзбеклашди»\n29 ёшли Иляс Бекбулатов фуқаролигини ўзгартирди ва бундан буён Ўзбекистон жамоаси шарафини ҳимоя қиладиган бўлди. Бу ҳақда у «Instagram»даги ...\nГидрометеорология маркази 1 ноябрь куни Ўзбекистонда кутилаётган об-ҳаво маълумотини эълон қилди. Тошкентда ҳаво ўзгариб туради, вақти-вақти билан ёмғир ёғади. Ғарбдан секундига 7-12 ...\nшерикликни кенгайтириш истиқболлари юзасидан фикр алмашдилар. Ўзбекистондаги соҳа олий таълим муассасаларида кадрлар тайёрлаш ва IT-мутахассисларнинг ...\nГидрометеорология маркази 31 октябрь куни Ўзбекистонда кутилаётган об-ҳаво маълумотини эълон қилди. Тошкентда ҳаво ўзгариб туради, ёмғир ёғиши мумкин. Шарқдан эсаётган шамол ўз йўналишини ...\nмуносабати билан тантанали қабул маросими ўтказилди. Тадбирда Ўзбекистон ҳукумати ва парламенти, халқаро ташкилот ва хорижий элчихоналар ... ва санъат намояндалари ҳамда журналистлар иштирок этди. Маросимда Ўзбекистон ҳукумати номидан бош вазир Абдулла Арипов қатнашди. Туркиянинг ...


Ануштагин (вафоти 1097 йил)\nУнутма қаерда бўлсанг ҳам хоразмийсан, ким бўлсанг ҳам хоразмийсан, сени Хоразм ануштагиний халоскор сифатида кутади.\nХоразмшохлар сулоласи асосчиси Ануштагин ҳақида тарихий манбаларда қайд этилган маълумотлар жуда мухтасар. Муаррихлар Ануштагин диний ва дунёвий илмлардан яхши хабардор комил инсон, моҳир раҳбар – ташкилотчи, узоқни кўзловчи дипломат бўлгани ҳақда кўплаб қадимий манбалар асосида шаҳодат берадилар.\nНоёб ва мўътабар тарихий асар саналган Ибн Ал Асрнинг «Ал камил фит тарих» асарида шундай таъкидланади:\n«У хуш аҳлоқли, кўп фазилатлар соҳиби бўлган тенги йўқ инсон эди. Унга кўплар маслаҳат сўраб, ўз ишлари билан мурожаат қилишарди. Шу сабабли у юксалгандан юксалаверди ва мавқе-мартабаси ортиб бораверди»\nАнуштагин ёшлигида жасур бўлганлигига тарихий манбаларда ишоратлар етарли. Аммо у тақдир тақозоси туфайли қилич эмас, илму иқдидор сабру бардош билан Хоразмни мустақил ва озод кўриш истаги йўлида жанг олиб борди.\nФидоий жангчи Юсуф Хоразмий қисмати унинг қалбига узоққа чўзиладиган машаққатли кураш режасини солган бўлса не ажаб?!.\nЮсуф Хоразмий аирликда, ўлим арафасида турган бир пайтда ҳам юртини оёқости қилмоққа шайланган салжуқий султон Алп Арслоннинг кўкрагига пичоқ санчиш имконини топди. Аммо Анушагиннинг мақсади биргина султондан қасос олиш эмас, балки мустамлакачиларнинг барчасини Хоразм тупроғидан супуриб ташлаш эди. Унинг бу мақсади қалбининг туб тубига яширилганидан деярли ўзидан дарак бермасди. Шу сабабли ҳам тарихчилар унинг бу орзу - умидларига катта аҳамият беришмаган.\nАлп Арслон вафотидан сўнг отасининг ўрнига ўтирган Маликшоҳ султон ҳовузлари ва ҳаммомларининг хазиначиси ( таштдори) бўлган Ануштагинни қатл этиши ёки ўзидан буткул узоқда сақлаши учун, унинг фақат хоразмлик бўлгани етарли эди. Аммо янги султон жуда нозик ва ўзи учун ишончли саналган катта ўйинларидан бирини бошлади. У юксак салоҳият сохиби бўлган Ануштагинни саройга, бошқалар ўзини саҳоват соҳиби деб ҳисоблайдиган даражада, яқинлаштирди. Уни Хоразм шихнаси (раиси) мартабасигача кўтарди. Албатта хокимият ишларига у аралаштирилмади.\nШу ўринда аксарият муаррихлар ва тарихчи олимлар салжукий султонларнинг хоразмшоҳларга нисбатан марҳаматли ва кечиримли бўлганлигини бевосита ва билвосита таъкидлашлашга майл билдришларини айтиб ўтиш мақсадга мувофиқ. Аммо, бу юзаки саховатнинг остида шахсий манфаат ётганлигига улар кам эътибор қаратишади. Ахир ҳукмдорнинг мархамати асосан ўз манфаатлари учун қурилган бир тузоқ эканлигини тарих қанча кўрсатган.\nАслида Маликшоҳ бир ўқ билан бир эмас бир нечта қуённи урмоқчи бўлди. Энг иқтидорли душманни қўли билан бошқа кўплаб ғанимларни тинчитиш, унга бобокалони салжуқдан қолган мерос, эски идора усули эди. Бу тадбир натижасида Хоразм хазинаси ўз-ўзидан оқиб келаверади. Ҳалқнинг ғалаён кўтаришга имкони бўлмайди, дея ишончда эди у\nАммо кулидан чўғ кетмайдиган Хоразмни, қалбидаги нафрат ўти сўнмайдиган Ануштагинни бундай амаллар билан йўлдан оздириб бўлмасди. У ҳаммасига чидади. Дину иймон бу йўлда унга мададкор бўлди. Иймоннинг ярми сабр, ярми шукур, деган ояти карима унинг йўлларини ёритди. Шу сабабли ҳам кўзининг оқу қораси Қутбиддин Муҳаммадни султон талабига кўниб Марвга тутқунликка кузатар экан у ўғлига астагина шипшиди:\n-Унутма қаерда бўлсанг ҳам хоразмийсан, ким бўлсанг ҳам хоразмийсан, сени Хоразм ануштагиний халоскор сифатида кутади.\nМуаррихлар бундай манзарани тасвирлашган жойи йўқ. Уни менга хивалик кекса тарихшунос эҳтирос билан ҳикоя қилиб берган ва шунга ишонтирган. Эҳтимол, ота ва ўғилнинг ҳайрлашув ҳолати ва гап - сўзлари бошқачароқ бўлгандир. Аммо охир - оқибат Қутбиддин Муҳаммад қаерда бўлса ҳам, ким бўлса ҳам хоразмийлигича қолди. У ануштагиний биринчи хоразмшоҳ сифатида тарихдан ўз ўрнини эгаллади.\nХивалик кекса тарихшунос яна бир воқеани айтиб берган эди. Маликшоҳ шаробга бўкиб, кўпчилик олдида беадаблик қилган бир жангчини Амударёда чўктирмоқчи бўлган. Шуда Ануштагин бир мутойиба билан уни ўлимдан сақлаб қолган экан.\n-Бу бадбаҳт бир дарё шароб ичмагандир. Ичса бир ҳовузча шароб ичгандир. Шу сабабли уни ҳозирча дарёга чўктирмай турайлик, олампаноҳ, яхшиси, уни ҳовузларимиздан бирида бўктирайлик.\nБу гапдан султон беиҳтиёр кулиб юборган ва маст кимсага адаб ўргатишни Ануштагинга топширган. Ануштагин оқилона ва узоқни кўзлаб чора-дадбирлар кўриб, ўзини ва ҳалқини кўп марта ҳалокатдан, жудоликдан сақлаб қола олди. Энг муҳими у ўзи учун ажратилган тарихий даврда юрт мустақиллиги учун пухта замин ҳозирлади. У эккан орзу - умид ва ишонч уруғлари хоразмликлар қалбида ватанпарварлик ва иҳлос ниҳоли бўлиб униб чиқди. Бу ниҳолларни унинг ўғли Қутбиддин Муҳаммад садоқат дарахтига айлантирди.\nУлуғ мақсадларнинг рўёби учун тўланадиган товон қиммат туради. Ануштагин ўғлининг хоразмшоҳ бўлганлигини кўришга жуда оз қолганда бу дунёни тарк этди. Аммо хоразмшоҳлар сулоласининг, энг ёрқин сулоланинг асосчиси сифатида тарихда қолди.


“Ғалаба” МФЙда аҳолини қийнаётган муаммолар мутасаддиларни қизиқтирмайдими? | O'zLiDeP\n“Ғалаба” МФЙда аҳолини қийнаётган муаммолар мутасаддиларни қизиқтирмайдими?\nФарғона вилояти Қува тумани “Ғалаба” маҳалла фуқаролар йиғини аҳолиси кўп қаватли уйларда истиқомат қилишади. Бир қарашда маҳаллада одамларнинг фаровон турмуш кечириши учун барча шароитлар бор, деб ўйлайсиз. Лекин мана неча йилдирки, ҳудуд аҳлини канализация билан боғлиқ муаммо қийнаб келмоқда.\nМаҳаллий аҳоли вакилларининг айтишича, бу уйларнинг канализация тармоғидаги қувурлар ҳар томонлама эскирган. Муаммо шундаки, тармоқ бутунлай яроқсиз ҳолга келгач, оқова сув шунчаки ариққа чиқарилиб қўйилган. Натижада оқова сувдан таралаётган бадбўй ҳид одамларни безовта қилмоқда. Энг ёмони, атроф-муҳитга жиддий зарар етказиб, эпидемиологик вазиятни оғирлаштирмоқда.\n“Биз-ку, унинг бадбўй ҳидига кўникиб қолдик, аммо ҳид сабаб пайдо бўлаётган муаммолар оғирлик қиляпти. Масалан, маҳалламизга меҳмонлар келганида хижолат бўламиз. Булар-ку майли-я, лекин оқованинг тоза ҳавога, у орқали соғлиғимизга етказаётган зарарига чидаб бўлмайди”, – дейди қувалик фуқаролардан бири.\nГувоҳи бўлганингиздек, “Ғалаба” МФЙда яшаётган аҳоли турмуш шароити билан боғлиқ муаммолар талайгина. Наҳотки бу масалалар мутасаддиларни қизиқтирмайди?! Агар қизиқтирганида, биргина ўрганишимиз давомида бундай муаммога дуч келмаган бўлардик.\nУшбу ҳолатни ўрганиш мақсадида партия туман кенгаши вакиллари ҳамда халқ депутатлари туман кенгашидаги O‘zLiDeP депутатлик гуруҳи аъзолари “Ғалаба” МФЙга борди. Фуқаролар билан мулоқотлар чоғида ҳақиқатан ҳам аҳоли эътирозлари тўғри эканлиги маълум бўлди.\nШундан сўнг O‘zLiDeP депутатлик гуруҳи аъзолари бу масала бўйича тегишли ташкилотларга сўров юборди. Бироқ орадан шунча вақт ўтса-да муаммо ечим топилмаяпти.\nТуман ҳокимлиги вакиллари ушбу масалани ўз назоратига олиб, ижобий ҳал этишига ишонамиз.\nO‘zLiDeP Қува туман


Япония шаҳарларига кучли цунами ёпирилиб келди - видео - 03.07.2021, Sputnik Ўзбекистон\nЯпонияга кучли цунами ёпирилиб келди. 03.07.2021, Sputnik Ўзбекистон\nТОШКЕНТ, 3 июл — Sputnik. Япониянинг Атами шаҳрида кучли цунами юз берди, камида 20 киши бедарак йўқолди. Кўчки оқибатида 10 та уй вайрон бўлди. Табиий офат жойида қидирув-қутқарув ишлари бошланди.Сидзуоке шаҳрида 35,5 минг киши зудлик билан эвакуция бўлиш ҳақида огоҳлантирилди.Бош вазир Ёсиҳиде Суга ушбу масала бўйича табиий офатларни бошқариш вазири Ясуфуми Танахаси билан учрашув ўтказди. Ҳукумат раҳбари қароргоҳида офат оқибатларини бартараф этиш бўйича штаб ташкил этилди.\nтабиий офат, япония\n17:32 03.07.2021 (янгиланди: 17:34 03.07.2021)\n© AFP 2018 / Charly TriballeauПоследствия проливных дождей, разрушительных наводнений и оползней, в результате которых погибло не менее 52 человек, в японской префектуре Кумамото\nЯпонияга кучли цунами ёпирилиб келди.\nТОШКЕНТ, 3 июл — Sputnik. Япониянинг Атами шаҳрида кучли цунами юз берди, камида 20 киши бедарак йўқолди.\nКўчки оқибатида 10 та уй вайрон бўлди. Табиий офат жойида қидирув-қутқарув ишлари бошланди.\nСидзуоке шаҳрида 35,5 минг киши зудлик билан эвакуция бўлиш ҳақида огоҳлантирилди.\nБош вазир Ёсиҳиде Суга ушбу масала бўйича табиий офатларни бошқариш вазири Ясуфуми Танахаси билан учрашув ўтказди. Ҳукумат раҳбари қароргоҳида офат оқибатларини бартараф этиш бўйича штаб ташкил этилди.


Андижон вилояти ҳокими ҳудуднинг энг оғриқли муаммолари ҳақида маълумот берди\n14:58 / 11.06.2019\nЎзбекистон Республикаси Президенти Шавкат Мирзиёев ҳудудлар иқтисодиёти, аҳоли ҳаёти билан яқиндан танишиш мақсадида 16-17 май кунлари Андижон вилоятига ташриф буюрганди.\nТашриф давомида республика ва маҳаллий ташкилот, идора раҳбарларига Андижонда саноатни янада ривожлантириш, аҳоли турмуш тарзини юксалтириш бўйича тегишли топшириқ берилди, янги вазифалар белгилаб қўйилди.\nАндижон вилояти ҳокими Шуҳрат Абдураҳмонов Kun.uz'га берган интервьюсида давлат раҳбари таъкидлаб ўтган вазифалар ва янги мақсадлар, вилоят аҳолисини қийнаб келаётган муаммолар бўйича маълумот берди.\n«Президентнинг ҳар бир вилоятга ташрифидан мақсад олдинги берилган топшириқлар ижроси қай даражада бажарилганлигини ва келгусида қанақа муаммолар бор, уларни ҳал қилиш масалаларини кўришдир. Вилоятдаги мен хабардор бўлган муаммоларни ечиш юзасидан Президентга савол билан мурожаат қилганимда, уларнинг барчаси ҳал қилинди. Мана яқинда давлат раҳбари Андижонда расмий ташриф билан бўлганида ўша муаммоларни қандай ҳал қилиш режаси, муддати аниқ вазифалар белгиланган баённомани имзолади.\nАндижонга хос бўлган ва оғриқли масала — етарли ишчи ўринлар яратиш, чунки вилоят аҳолиси бошқа ҳудудларга нисбатан зич жойлашган. Бу ерда республиканинг умумий аҳолисининг 10 фоизи истиқомат қилади, ер майдони эса нисбатан кичик. Халқ қачон турмушидан рози бўлади? Қачонки доимий иш билан таъминланса. Шундан келиб чиққан ҳолда, Президент йирик масштабдаги лойиҳаларни амалга оширишга алоҳида эътибор қаратяпти.\nМасалан, 25 трлн.сўмга тенг 908 та лойиҳа имзоланди, уларнинг муддатлари, ким томонидан амалга оширилиши кўрсатилган. Бунинг натижасида 50 мингдан ортиқ доимий иш ўрни яратишга эришамиз. Шунингдек, 1 трлн. 846 млрд.сўмлик қурилиш-бунёдкорлик ишлари лойиҳаларини амалга ошириш вазифалари белгиланди ва керакли маблағлар ажратилди.\nҚурилиш вилоят учун ҳар қачонгидан кўра кўпроқ аҳамиятли ҳисобланади. Биринчидан, янги иш ўрни яратилади. Иккинчидан, ҳудуднинг энг катта муаммоларидан бўлган уй-жой масаласи ҳал бўлади. Ҳозирда вилоятнинг 20 мингдан ошиқ аҳолиси уй-жойга муҳтож. 2017 йилгача Андижон шаҳри (уй-жойга муҳтож энг кўп аҳоли қатлами)да бирорта ҳам кўп қаватли уй қурилмаган.\n2017-2018 йилларда 60 дан ортиқ 5 ва 7 қаватли уйлар қурилди ва 2 минг нафар фуқаро уй-жой билан таъминланди. Жараён давом этяпти, 12та 9 қаватли уйлар қуриш бўйича Президент алоҳида топшириқ берди, унга етарли маблағ ҳам ажратилди. Кейинги йилгача эса 70 та 9 ва ундан юқори қаватли турар жойлар қурилади. 2020-2021 йилларда 300 та шундай уй-жойлар қуриш вазифаси қўйилган. Бунинг натижасида Андижон аҳолисининг уй-жойга муҳтож асосий қатлами талабини қондиришга эришамиз.\nЯна бир муаммоларимиздан бири — аэропорт. Инвесторларни жалб қилишимиз учун ҳам ушбу объект бизга жуда зарур», — дея таъкидлаган вилоят ҳокими Абдураҳмонов.\nБ синфига мансуб аэродромга эга Андижон вилояти аэропортида учиш-қўниш йўлаги охирги марта 1980 йилда, перрон 1985 йилда таъмирланган . Турли важ ва техник носозликлар туфайли фаолияти тўхтатиб қўйилган вилоят аэропорти тез орада таъмирланади, дейди ҳоким.\n«Яқин кунларда аэропортда реконструкция ишлари бошланади.\nКейинги масала –14 та туман кесимида саноат кўрсаткичининг пастлиги. Президент бу ҳақида таъкидлади ва тегишли вазирликлар билан биргаликда вилоят саноат салоҳиятини ошириш мақсадида қарор қабул қилиниши ҳақида айтилди. Айни вақтда вазирликларнинг 30 дан ортиқ ходимлари вилоятда саноатни ривожлантириш бўйича ўрганиш ишларини олиб боришяпти, лойиҳалар ишлаб чиқиляпти. Ҳар бир туманга хос бўлган саноат объектлари қурмоқчимиз, яъни мақсадимиз — ихтисослашиш.\nАндижонда 3 млн.тонна мева-сабзавот маҳсулотлари етиштирилади. Аммо қайта ишлаш, сақлаш жараёни қониқарли эмас. Иккинчи йўналишда шу масалани кўриб чиқамиз.\nУчинчи йўналиш эса автомобилсозлик. Асакадаги заводга эҳтиёт қисмлари импорт ҳисобидан кириб келади. Президент бунга эътироз билдирди. Вилоят ҳокимлиги ва завод ҳамкорлигида импорт ўрнини босувчи маҳаллий ускуналар ишлаб чиқариш бўйича топшириқ берилди. Асака заводи бу бўйича ҳаракатларни бошлаган. Заводни реконструкция қилиш бўйича Хитой билан 500 млн. долларлик меморандум имзоланди. Бу вилоятимиз ривожига нима беради? Биринчидан, эҳтиёт қисмларини маҳаллийлаштириш вазифаси бажарилади. Иккинчидан, иш ўринлари яратилади. Учинчидан, солиқ тўловчилар пайдо бўлади. Солиқ бюджети ошса, маблағ ажратилиши керак бўлган бошқа масалалар ҳам ечилади», — дейди Шуҳрат Абдураҳмонов.\nҚишлоқ аҳолисининг яшаш шароитларини яхшилаш бўйича «Обод қишлоқ» , шаҳарликларнинг турмуш даражасини ошириш бўйича эса «Обод маҳалла» дастурлари қабул қилинди. Уларнинг ижроси вилоятда қандай ўтяпти, қабилидаги мантиқий саволга вилоят ҳокими жавоб берди.\n«Марҳамат ва Бўз туманларида «Обод қишлоқ» дастурини амалга ошириш режалаштирилган. Ҳудудларни танлашимиздан мақсад чегарага яқин жойлашганлиги, кўп миллатли халқ яшаши ва саноат кўрсаткичи жуда пастлигидир. Марҳамат туманида 2 минг иш ўрни яратадиган 4та ишлаб чиқариш объекти ташкил қилиниши арафасида. Биринчиси Германия технологияси асосида пойабзал ишлаб чиқариш корхонаси, Узоғи билан 3 ой ичида қурилиш ишлари тугайди ва 500 та иш ўрни яратилади. Иккинчиси 400 нафар хотин-қизларни иш билан таъминлайдиган трикотаж фабрикаси.\nУчинчиси баҳор ойларида фойдаланишга топшириладиган метан газда ҳаракатланадиган трактор заводи. Бу бўйича россиялик ҳамкорлар билан 20 млн.долларлик шартнома имзоланган. 1000 нафар фуқароларимиз доимий ишга эга бўлади. Биз нафақат бу туманлар, балки вилоятнинг бошқа ҳудудларига ҳам бирдай эътибор қаратяпмиз.\nПрезидент Андижоннинг 6 та туманига сув ва канализация тизимини шакллантириш учун 100 млн.АҚШ доллари ажратди. Биргина Шаҳрихон туманига 17 млн.АҚШ доллари ажратилди», — дея қайд этиб ўтган Абдураҳмонов.\n20:03 / 08.05.2021\n«Болалигим концлагерда қолган» — андижонлик Саша амаки\n16:15 / 28.04.2021\n«Охирги умидим сиздан...» — қирғизистонлик она нега Танзила Норбоевага мурожаат қилди?\n20:35 / 27.04.2021\nЎт ўчириш машинасида бозорга хлор сепиш – одамлар устидан кулиш эмасми?


Ўзбекистондаги илк косметика заводи тақдимоти ўтказилди | NORMA.UZ\nЎзбекистондаги илк косметика заводи тақдимоти ўтказилди\nЎзбекистонда фаолият юритишни бошлаган илк косметика воситалари ишлаб чиқарувчи «Navoiy – Beauty Cosmetics» заводи тақдимоти бўлиб ўтди. Унинг маҳсулотлари фойдаланувчиларга “Estelle” ҳамда “La Corе” савдо белгилари орқали яхши таниш.\nЎзбекистон Республикаси Ҳукуматининг “Маҳаллий саноатни ривожлантириш ва экспортга мўлжалланган рақобатдош маҳсулотлар яратиш тўғрисида”ги режасига мувофиқ Ўзбекистон ва Жанубий Корея ўртасидаги дўстона, иқтисодий алоқаларни ривожлантириш мақсадида мазкур завод “Навоий” эркин-индустриал иқтисодий зонасида ташкил этилган эди.\nБугунги кунда мазкур заводда ишлаб чиқарилаётган маҳсулотлар мамлакатимизнинг саноат борасидаги яна бир ютуқларидан бирига айланмоқда, косметик воситаларнинг экспортёрларидан бири тариқасида халқаро бозор иштирокчисига айланишига туртки бермоқда.\n— Бизнинг мақсадимиз Ўзбекистонни Марказий Осиёнинг косметика воситалари марказига айлантириш, — дейди «Navoiy – Beauty Cosmetics» директори жаноб Ким. Бугунги кунда Кореяда ишлаб чиқарилган косметика воситалари катта миқдорда Ўзбекистонга импорт қилинмоқда. Бизнинг маҳаллий маҳсулотларнинг эса сифати улар билан бир хил, аммо анча арзон, чунки Ўзбекистонда ишлаб чиқарилмоқда.\nҲозирда йилига 3 миллион дона 200 дан ортиқ турдаги юзга, тана ва соч учун косметик маҳсулотлар ва ҳатто парфюмерия заводда ишлаб чиқарилмоқда. Унда маҳаллий аҳоли билан бир қаторда бевосита кореялик малакали мутахассислар фаолият юритаяпти.\nКомпания ходимлари доимий равишда хорижда малака оширади. Бундан ташқари, Тошкент фармацевтика институти билан имзоланган меморандумга кўра, институтда косметика ишлаб чиқариш ҳамда илмий-техник лаборатория мутахассисларини тайёрлаш бўйича ўқув курслари очилиши режалаштирилган.